Diari Oficial de la Generalitat Valenciana


Sumari del DOGV 8693, del 09-12-2019 (2019/11645)

DECRET 252/2019, de 29 de novembre, del Consell, de regulació de l'organització i el funcionament dels centres públics que imparteixen ensenyaments d'Educació Secundària Obligatòria, Batxillerat i Formació Professional.
---------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/2019/11/29/252**

### Versions

 04/06/2021 - Actualitat  Text inicial: 01/09/2020 - 03/06/2021 

### Dades del document

Número de DOGV
:   8693

Data del DOGV
:   09-12-2019

Secció del DOGV
:   I. DISPOSICIONS GENERALS

Número del document
:   2019/11355


Data del document
:   29-11-2019

Organisme emissor
:   Conselleria d'Educació, Cultura i Esport

Tipus de document
:   Decret

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * legislació
    * ensenyament obert
    * educació
    * ensenyament secundari
    * planificació educativa

![](assets/imgs/icones/ico_informacio.svg)

Els textos consolidats de les normes són de caràcter informatiu i no tenen valor jurídic.

TEXT CONSOLIDAT

 

**Versió vigent: 04.06.2021 -**

 

**Decret 252/2019, de 29 de novembre, del Consell, de regulació de l'organització i el funcionament dels centres públics que imparteixen ensenyaments d'Educació Secundària Obligatória, Batxillerat i Formació Professional.**

 

**[(DOGV núm. 8693 de 09.12.2019)](https://dogv.gva.es/datos/2019/12/09/pdf/2019_11616.pdf) Ref. 010394/2019**

 

 

**ÍNDEX**

 

**Títol I. Disposicions de caràcter general**

**Capítol únic. Disposicions generals**

**Títol II. Òrgans de govern**

**Capítol I. Equip directiu**

**Capítol II. Òrgans unipersonals de govern**

**Secció primera. La direcció i la vicedirecció del centre**

**Secció segona. Les direccions d****’estudis, la secretaria, la vicesecretaria i la direcci****ó d****’estudis de Formaci****ó Professional**

**Capítol III. Òrgans col·legiats de govern**

**Secció primera. El consell escolar**

**Secció segona. El claustre de professorat**

**Títol III. Òrgans de coordinació docent**

**Capítol I. Disposicions generals**

**Capítol II. Comissió de coordinació pedagógica**

**Capítol III. Equips educatius**

**Capítol IV. Els departaments didàctics i de família professional**

**Capítol V. El departament d****’orientaci****ó acad****èmica i professional** *derogat*

**Capítol VI. La tutoria**

**Capítol VII. Altres figures de coordinació**

**Títol IV. Participació i col·laboració social**

**Capítol I. Participació de les associacions de mares i pares de l****’alumnat en l****’organitzaci****ó i el funcionament del centre**

**Capítol II. Participació de l****’alumnat**

**Secció primera. Participació de les associacions de l****’alumnat**

**Secció segona. Consell de delegades i delegats de l****’alumnat**

**Capítol III. Altres col·laboracions**

**Títol V. Autonomia pedagógica, organitzativa i de gestió dels centres docents**

**Capítol I. Autonomia pedagógica**

**Secció primera. El projecte educatiu**

**Secció segona. Altres aspectes**

**Capítol II. Autonomia organitzativa i de gestió**

**Secció primera. Projecte de gestió i règim económic**

**Secció segona. Normes d****’organitzaci****ó i funcionament**

**Capítol III. La programació general anual**

**Títol VI. Avaluació dels centres docents**

**Disposicions addicionals**

**Disposicions transitóries**

**Disposició derogatória**

**Disposicions finals**

 

 

L’Estatut d’Autonomia de la Comunitat Valenciana aprovat per la Llei orgànica 5/1982, d’1 de juliol, i reformat per la Llei orgànica 1/2006, de 10 d’abril, estableix en l’article 53.1 la competència exclusiva de la Generalitat en la regulació i administració de l’ensenyament en tota la seua extensió, nivells i graus, modalitats i especialitats, sense perjudici del que disposen l’article 27 de la Constitució Espanyola i les lleis orgàniques que, d’acord amb l’apartat 1 de l’article 81 d’aquella, el desenvolupament, i de les facultats que atribueix a l’Estat el número 30 de l’apartat 1 de l’article 149 de la Constitució Espanyola, per a dictar normativa bàsica en matèria d’educació.

La Llei orgànica 2/2006, de 3 de maig, d’educació modificada en alguns aspectes per la Llei 8/2013, de 9 de desembre, per a la millora de la qualitat educativa, dedica el títol V a la participació, autonomia i govern dels centres, i determina que la comunitat educativa participarà en el govern dels centres a través del consell escolar i que els centres disposaran d’autonomia pedagógica, d’organització i de gestió. D’igual manera, estableix els órgans col·legiats de govern i de coordinació docent dels centres públics i regula els aspectes fonamentals referits a la direcció dels centres públics. Finalment, dedica el títol VI a l’avaluació del sistema educatiu.

La Llei 4/2018, de 21 de febrer, de la Generalitat, per la qual es regula i promou el plurilingüisme en el sistema educatiu valencià, estableix el programa d’educació plurilingüe i intercultural en tots els centres i regula l’elaboració del projecte lingüístic de centre.

La Llei 23/2018, de 29 de novembre, de la Generalitat, d’igualtat de les persones LGTBI, dedica un capítol a l’establiment de mesures en l’àmbit de l’educació.

La Llei orgànica 3/2018, de 5 de desembre, de protecció de dades personals i garantia dels drets digitals, adapta l’ordenament jurídic espanyol al Reglament (UE) 2016/679, del Parlament Europeu i el Consell, de 27 d’abril de 2016, relatiu a la protecció de les persones físiques pel que fa al tractament de les seues dades personals i a la lliure circulació d’aquestes dades, completa les seues disposicions i garanteix els drets digitals de la ciutadania conforme al mandat establert en l’article 18.4 de la Constitució.

La Llei 26/2018, de 21 de desembre, de la Generalitat, estableix els drets i garanties de la infància i adolescència.

La Llei 4/2001, de 19 de juny, del voluntariat, regula el seu estatut i estableix les vies de participació dels ciutadans i ciutadanes que de manera solidària i altruista vulguen col·laborar en la prestació d’activitats incloses en aquest àmbit d’actuació, així com regular les relacions que s’estableixen entre les administracions públiques, les entitats que desenvolupen l’acció voluntària i les persones voluntàries que participen en aquesta.

El Decret 126/1986, de 20 d’octubre, del Consell de la Generalitat Valenciana, regula la participació, les funcions i les atribucions de les confederacions, federacions i associacions dels pares d’alumnes de centres docents, no universitaris, de la Comunitat Valenciana.

El Decret 127/1986, de 20 d’octubre, del Consell de la Generalitat Valenciana, regula les associacions d’alumnes de centres docents no universitaris de la Comunitat Valenciana.

El Decret 93/2016, de 22 de juliol, del Consell, regula el procés electoral per a la renovació i constitució dels consells escolars dels centres docents no universitaris de la Comunitat Valenciana, sostinguts amb fons públics.

El Decret 84/2018, de 15 de juny, del Consell, de foment d’una alimentació saludable i sostenible en centres de la Generalitat, regula la instal·lació i el funcionament de les màquines de venda d’aliments i begudes en establiments i centres públics de la Generalitat i resulta aplicable als serveis de restauració col·lectius i venda d’aliments i begudes ubicats en els centres educatius públics.

El Decret 104/2018, de 27 de juliol, del Consell, desenvolupa els principis d’equitat i d’inclusió en el sistema educatiu valencià.

La igualtat d’oportunitats entre dones i homes és un principi jurídic universal i, en aquest sentit, tant el Pla director de coeducació com el I Pla d’igualtat, impulsats per la Conselleria d’Educació, Cultura i Esport, pretenen avançar cap a un model d’escola coeducativa, inclusiva i igualitària.

L’organització dels centres educatius constitueix una eina bàsica en la consecució de les finalitats a les quals s’orienta el sistema educatiu de la Comunitat Valenciana.

Una planificació i intervenció conjunta i coordinada de tots els órgans de govern, col·legiats i unipersonals, i de coordinació docent dels centres resulta imprescindible per a afavorir el desenvolupament personal i social de l’alumnat, consolidar el principi de no-discriminació i d’inclusió educativa, millorar la convivència i afavorir models de relació positiva, fomentar la participació, i facilitar el desenvolupament i la consecució de les competències bàsiques, entre altres aspectes.

Totes aquestes consideracions estan estretament relacionades amb la potenciació del paper del centre educatiu com a eix que dinamitza i aglutina l’acció de tota la comunitat educativa i com a nucli de la innovació i el canvi, la qual cosa constitueix un dels pilars fonamentals del model educatiu de la Generalitat.

L’autonomia dels centres educatius i l’impuls de la participació de tots els sectors de la comunitat educativa són aspectes que contribueixen a formar persones lliures i autónomes, que sàpien comprendre el món actual per desenvolupar-s’hi. En la consecució d’aquest objectiu, es requereix que els docents puguen actuar amb l’autonomia necessària per a donar la resposta educativa adequada a l’alumnat. Aixó suposa poder prioritzar aquells continguts del currículum i seleccionar aquells mètodes d’ensenyament, experiències d’aprenentatge, sistemes i estratègies d’avaluació i models organitzatius que faciliten a l’alumnat aprenentatges significatius i rellevants, així com el desenvolupament autónom de la própia identitat i del propi projecte personal, social i professional.

L’organització i el funcionament dels centres educatius han de facilitar l’adquisició de les competències clau per l’alumnat. També han d’afavorir la implantació i el desenvolupament de tots aquells plans, programes i projectes acordats i aprovats que contribuïsquen a l’èxit educatiu, entés com el desenvolupament integral de cada alumne i de cada alumna, tenint en compte el seu punt de partida i les seues capacitats.

Per a la consecució d’aquesta finalitat, aquests plans, programes i projectes han de desenvolupar-se de manera integrada, i establir objectius comuns, plantejar actuacions coordinades i desenvolupar mecanismes que possibiliten la integració curricular.

Aquest decret concreta la participació de la comunitat educativa en l’organització, govern i funcionament dels centres educatius i facilita la coordinació docent a través d’una sèrie d’órgans de coordinació que han de contribuir a consolidar cultures de centre en les quals siguen realitat accions col·lectives i de col·laboració com la reflexió, el contrast de punts de vista, la presa de decisions, l’adopció d’acords i la revisió de la pràctica educativa.

Igualment, estableix el marc d’actuació de la direcció dels centres, i fixa les funcions dels equips directius així com les de cadascun dels membres d’aquests. Aquest marc d’actuació ha de facilitar la labor imprescindible de la direcció dels centres com a promotora de la innovació, de la investigació i del canvi, els quals han de partir de la formació i actualització permanent del professorat.

D’altra banda, aquest decret assenta les bases per a l’exercici de l’autonomia per part dels centres educatius, que es concep des de diferents punts de vista: pedagógic, mitjançant l’elaboració del projecte educatiu de centre; organitzatiu, mitjançant les normes d’organització i funcionament, i de gestió dels recursos, mitjançant el projecte de gestió, tot aixó recollit en la programació general anual.

En aquest sentit, i dins de l’esmentada programació general anual, s’atorga una rellevància especial al pla d’actuació per a la millora (PAM), entés com la part pedagógica de la programació general anual, en la qual es concreta la intervenció educativa que es portarà a terme al centre educatiu.

Un altre aspecte important d’aquest decret és el que fa referència a l’avaluació dels centres d’Educació Secundària, el propósit fonamental de la qual és proporcionar a tots els agents implicats en el sistema educatiu la informació fiable i suficient per a fonamentar els judicis, les decisions, les pràctiques i les polítiques d’ensenyament que afavorisquen l’aprenentatge de l’alumnat i que contribuïsquen a formar una ciutadania autónoma, lliure, crítica, participativa i responsable.

En la tramitació d’aquesta norma, s’han respectat els principis de bona regulació previstos en l’article 129 de la Llei 39/2015, d’1 d’octubre, del procediment administratiu comú de les administracions públiques: principis de necessitat, eficàcia, proporcionalitat, seguretat jurídica, transparència i eficiència.

Respecte dels principis de necessitat i eficàcia, la norma s’adequa a l’objectiu de desenvolupar la normativa bàsica recollida en la Llei orgànica 2/2006, de 3 de maig, d’educació, i de la seua modificació realitzada per la Llei orgànica 8/2013, de 9 de desembre, per a la millora de la qualitat educativa, així com la resta de normativa indicada en els paràgrafs anteriors.

Quant al principi de proporcionalitat, la norma conté la regulació adequada i imprescindible, i estableix les obligacions necessàries a fi d’atendre l’objectiu que es persegueix.

Es compleix, així mateix, el principi de seguretat jurídica, per què la norma s’emmarca adequadament en la resta de l’ordenament jurídic, ja que respon al repartiment competencial establert en la Constitució Espanyola i en l’Estatut d’Autonomia de la Comunitat Valenciana, assumeix de manera coherent els mandats disposats en la normativa estatal bàsica, en la normativa autonómica i en la normativa europea, totes aquestes disposicions normatives en vigor que són aplicables directament a l’organització i el funcionament dels centres públics que imparteixen ensenyaments d’Educació Secundària Obligatória, Batxillerat i Formació Professional.

El principi de transparència s’ha vist garantit mitjançant la participació activa de les persones destinatàries d’aquest decret en l’elaboració, a través de la negociació en tots els àmbits de participació: Mesa Sectorial d’Educació, Mesa de Mares i Pares, Mesa d’Alumnes i el Consell Escolar de la Comunitat Valenciana.

Respecte al principi d’eficiència, la regulació que es planteja ha tingut en consideració com a principi inspirador la reducció de càrregues administratives implícites en l’aplicació d’aquesta norma, s’han disposat les estructures d’organització, de funcionament i de participació del conjunt de la comunitat educativa, que han sigut considerades adequades, oportunes i imprescindibles per al compliment de l’objectiu que persegueix la norma i el desenvolupament de l’autonomia de gestió dels centres educatius, tenint en compte la racionalització dels recursos públics disponibles.

Aquesta disposició està inclosa en el Pla normatiu de l’Administració de la Generalitat per a 2019.

Per tot aixó, i en virtut del que es disposa en l’article 53 de l’Estatut d’Autonomia de la Comunitat Valenciana, d’acord amb el que es disposa en la Llei 5/1983, de 30 de desembre, de la Generalitat, del Consell, amb el previ informe del Consell Escolar de la Comunitat Valenciana, conforme amb el Consell Jurídic Consultiu de la Comunitat Valenciana, a proposta del conseller d’Educació, Cultura i Esport, prèvia deliberació del Consell, en la reunió de 29 de novembre de 2019,

 

**Índex** **?**

 

DECRETE

 

TÍTOL I  
 Disposicions de caràcter general

 

CAPÍTOL ÚNIC  
 Disposicions generals

 

**Article 1. Objecte i àmbit d****’aplicaci****ó**

Aquest decret regula l’organització i el funcionament dels centres públics que imparteixen ensenyaments d’Educació Secundària Obligatória i, a més, poden impartir Batxillerat o Formació Professional.

 

**Article 2. Caràcter i ensenyaments dels centres docents públics**

1. Els centres docents públics són institucions escolars dependents de la conselleria competent en matèria d’educació en les quals es desenvolupa el procés d’ensenyament, aprenentatge i la formació integral de l’alumnat, les activitats d’investigació i innovació de la pràctica educativa i el perfeccionament del personal docent, amb la participació de tota la comunitat educativa.

2. Els centres docents públics estaran oberts a la comunitat en què se situen i disposaran d’autonomia pedagógica, d’organització i gestió en el marc de la legislació vigent. Per a aixó, s’hauran de dotar d’un projecte educatiu propi, d’un projecte de gestió i d’unes normes d’organització i funcionament que permeten una educació pública de qualitat, equitativa, gratuïta, participativa, democràtica, plurilingüe i intercultural, inclusiva, coeducativa i igualitària per a tot l’alumnat.

3. L’autorització als centres docents per a impartir els diferents tipus d’ensenyaments que se’ls assignen correspon a la conselleria competent en matèria d’educació.

4. L’estructura, organització i gestió dels centres docents públics s’ha de regir per les normes que conté aquest decret i per les normes complementàries, que tindran caràcter reglamentari, que desenvolupen tant l’Administració educativa com els mateixos centres en l’àmbit de la seua autonomia.

 

**Article 3. Creació, modificació i supressió de centres docents**

La creació i supressió dels centres a què es refereix l’article 1 d’aquest decret corresponen al Consell mitjançant un decret, a proposta de la conselleria competent en matèria d’educació, amb el previ informe o consulta al consell escolar municipal o, en defecte d’aquest, a l’ajuntament on estiga radicat el centre. Qualsevol altre tipus de modificació organitzativa, com ara la integració o el desdoblament, correspon a la conselleria competent en matèria d’educació, mitjançant la resolució de la persona titular d’aquesta conselleria, amb el previ informe o consulta, si escau, d’aquells órgans que determine la legislació vigent.

El canvi d’ubicació del centre, amb el previ informe pertinent, es resoldrà mitjançant un decret del Consell.

 

**Article 4. Xarxa de centres docents**

1. La conselleria competent en matèria d’educació establirà la xarxa de centres docents així com, si escau, la modificació d’aquesta d’acord amb la planificació de l’ensenyament. La modificació de la xarxa de centres docents podrà incloure les transformacions necessàries per a la millor qualitat del servei públic de l’educació i per a l’eficient utilització dels recursos disponibles.

2. La conselleria competent en matèria d’educació podrà autoritzar la creació o supressió de les unitats d’Educació Secundària Obligatória, de Batxillerat, de Formació Professional i d’Educació Especial que es consideren necessàries, atenent, entre altres, les peculiaritats dels nuclis poblacionals amb especials característiques sociodemogràfiques o escolars, amb el previ informe o consulta al consell escolar municipal o, en defecte d’aquest, a l’ajuntament on estiga radicat el centre.

3. La conselleria competent en matèria d’educació podrà crear i suprimir aules didàctiques o programes d’innovació educativa a determinades localitats, per a desenvolupar experiències innovadores en l’àmbit educatiu.

 

**Article 5. Denominació genèrica i específica dels centres docents públics**

1. Els centres docents públics que imparteixen els ensenyaments d’Educació Secundària Obligatória i, a més, poden impartir Batxillerat o Formació Professional es denominaran instituts d’Educació Secundària (IES).

2. La conselleria competent en matèria d’educació podrà establir altres denominacions genèriques per a diferents tipus de centres docents que oferisquen ensenyaments agrupats de manera diferent a les definides en els punts anteriors, d’acord amb l’article 111.5 de la LOE.

3. La conselleria competent en matèria d’educació podrà determinar les sigles concretes que es corresponguen amb cada denominació genèrica.

4. Els centres docents públics dependents de la conselleria competent en matèria d’educació tindran la denominació específica que aprove aquesta conselleria.

5. Per a la denominació específica, es promouran noms de dones que han destacat en diverses disciplines, com a reconeixement de la seua aportació en tots els camps del saber i en els grans esdeveniments, amb l’objectiu d’augmentar el nombre de centres amb noms femenins i donar valor la tasca de les dones.

6. La denominació específica del centre docent públic podrà modificar-se a proposta del consell escolar del centre, amb l’informe del consell escolar municipal, o, en defecte d’aquest, de l’ajuntament on estiga radicat. La proposta de canvi ha d’incloure la nova denominació i un informe en què es justifique la conveniència del canvi. La conselleria competent en matèria d’educació podrà no tindre en consideració la proposta anterior quan hi haja raons legals, d’interés general o circumstàncies justificatives que ho requereixen. Així mateix, l’esmentada conselleria podrà modificar, d’ofici, la denominació del centre quan concórreguen raons legals, d’interés general o circumstàncies justificatives. En qualsevol cas, la conselleria informarà el consell escolar municipal i el consell escolar del centre.

7. En el cas de centres públics de nova creació, la denominació específica serà determinada per la conselleria competent en matèria d’educació; el consell escolar municipal o, en defecte d’aquest, l’ajuntament on estiga radicat haurà de manifestar el seu acord o proposar una denominació específica.

8. No es podrà assignar, en el mateix municipi, a un centre de nova creació la mateixa denominació específica que a un centre ja existent o una que puga induir a error o confusió.

9. La denominació completa del centre figurarà en la façana de l’edifici. Aquesta denominació apareixerà de manera visible en el cartell identificatiu, en la llengua própia del municipi d’acord amb la zona de predomini lingüístic que li corresponga segons els articles 35 i 36 de la Llei 4/1983, de 23 de novembre, d’ús i ensenyament del valencià, així com en els documents, certificacions, sobres i correspondència en general amb el logo identificatiu de la Generalitat i de la conselleria competent en matèria d’educació, d’acord amb la normativa vigent d’identitat corporativa de la Generalitat.

 

**Article 6. Règim d****’ensenyaments**

1. Als centres docents que es determine podrà autoritzar-se la impartició de diferents tipus d’ensenyaments, inclosos els ensenyaments de règim especial, d’acord amb la normativa vigent per a cada ensenyament.

2. Els ensenyaments previstos en l’apartat anterior seran autoritzats per la conselleria competent en matèria d’educació, que adoptarà les mesures necessàries per a la posada en marxa d’aquests, en particular les que fan referència a la dotació de professorat, així com de recursos materials i tècnics suficients, i també les necessàries per a la convalidació d’estudis o matèries.

3. La conselleria competent en matèria d’educació podrà autoritzar els ensenyaments en règim nocturn, semipresencial o a distància.

 

**Article 7. Centres públics dependents de les corporacions locals**

1. Les corporacions locals podran proposar la creació dels centres regulats en aquesta norma. La creació, modificació i supressió d’aquests centres, la titularitat dels quals no corresponga a la Generalitat, s’efectuarà mitjançant un conveni entre la institució pública promotora i la Generalitat.

2. Aquests centres tindran el caràcter de centres públics, d’acord amb la disposició addicional segona de la Llei orgànica 8/1985, reguladora del dret a l’educació i, per tant, els serà aplicable el present decret, a excepció de la secció primera, del capítol II, del títol V.

3. Les competències que s’indiquen en aquest decret, en relació amb el nomenament i cessament del director o directora i de l’equip directiu d’aquests centres, atorgades a la conselleria competent en matèria d’educació, s’entendran referides al titular públic promotor.

4. Les corporacions locals hauran de designar un representant legal a efectes administratius.

 

**Article 8. Òrgans de govern i de coordinació docent dels centres**

Els centres regulats en aquesta norma tindran els següents órgans de govern i de coordinació docent, on es respectarà la paritat entre dones i homes, llevat que, per raons fundades i objectives, degudament motivades, no fora possible:

a) Òrgans unipersonals de govern: les persones titulars de la direcció, la vicedirecció, les direccions d’estudis, la secretaria del centre i aquelles persones incorporades a l’equip directiu en funció de les característiques del centre.

b) Òrgans col·legiats de govern: consell escolar i claustre de professorat del centre.

c) Òrgans unipersonals de coordinació docent: les persones que exerceixen la funció de tutoria i altres figures de coordinació.

d) Òrgans col·legiats de coordinació docent: comissió de coordinació pedagógica, equips educatius, departaments didàctics i de família professional i departament d’orientació acadèmica i professional.

 

**Índex** **?**

 

TÍTOL II  
 Òrgans de govern

 

CAPÍTOL I  
 Equip directiu

 

**Article 9. L****’equip directiu**

1. Les persones titulars dels órgans unipersonals de govern dels centres constitueixen l’equip directiu del centre.

2. L’equip directiu és l’órgan executiu del govern dels centres i estarà integrat per les persones titulars de la direcció, de la vicedirecció, de les direccions d’estudis, de la secretaria i, si escau, aquelles persones incorporades a l’equip directiu en funció de les característiques del centre.

3. L’equip directiu treballarà de manera coordinada en l’acompliment de les seues funcions.

 

**Article 10. Funcions de l****’equip directiu**

L’equip directiu tindrà les funcions següents:

a) Vetlar pel bon funcionament del centre docent públic, per la coordinació dels programes d’ensenyament i aprenentatge i el desenvolupament de la pràctica docent, sense perjudici de les funcions atribuïdes al claustre de professorat, al consell escolar i a altres órgans de coordinació didàctica del centre.

b) Estudiar i presentar al claustre de professorat i al consell escolar propostes per a facilitar i fomentar la participació coordinada de tota la comunitat educativa en la vida del centre.

c) Coordinar l’elaboració i les propostes d’actualització del projecte educatiu, el projecte de gestió, les normes d’organització i funcionament, la programació general anual i el pla d’actuació per a la millora, tenint en compte les directrius i propostes formulades pel consell escolar i pel claustre de professorat, en el marc que establisca la conselleria competent en matèria d’educació.

d) Vetlar per l’aplicació del projecte lingüístic de centre tant pel que fa al pla d’ensenyament i ús vehicular de les llengües, com al pla de normalització lingüística.

e) Realitzar propostes sobre les necessitats de personal del centre, atesos els criteris d’especialitat del professorat i els principis d’eficàcia i eficiència del sistema educatiu públic, així com sobre les necessitats materials i d’infraestructura del centre docent.

f) Coordinar el personal i gestionar els recursos del centre amb criteris de qualitat, eficàcia, eficiència i sostenibilitat a través d’una adequada organització i funcionament d’aquest.

g) Proposar a la comunitat educativa actuacions que garantisquen la inclusió de tot l’alumnat, les relacions, la participació i la cooperació entre els diferents col·lectius que la integren, milloren la convivència al centre i fomenten un clima escolar que previnga qualsevol forma d’assetjament i que afavorisca el respecte a tota mena de diversitat i la formació integral de l’alumnat.

h) Organitzar i liderar el procés d’avaluació i anàlisi dels factors del context que faciliten o dificulten la inclusió i les decisions que se’n deriven, amb l’objecte d’articular les mesures necessàries que permeten eliminar les barreres identificades que limiten l’accés, la participació i l’aprenentatge de l’alumnat, i de mobilitzar i reorganitzar els recursos disponibles.

i) Garantir que el projecte educatiu del centre, la programació general anual (PGA), les pràctiques educatives i totes les actuacions que es desenvolupen en cadascun dels nivells de resposta establits en el Decret 104/2018, tinguen en compte les línies generals d’actuació indicades en el mateix decret, tot considerant la idiosincràsia de cada centre i l’anàlisi dels factors que faciliten o dificulten la inclusió en el context escolar, familiar i sociocultural.

j) Impulsar el desenvolupament d’actuacions per a la igualtat entre dones i homes seguint les directrius del Pla director de coeducació i del pla d’igualtat impulsat per la conselleria competent en matèria d’educació, i del Pla d’igualtat d’homes i dones de l’Administració de la Generalitat.

k) Impulsar la coordinació, a través dels órgans competents, del seguiment de les pràctiques de l’alumnat que curse estudis conduents a títols de grau o postgrau corresponents als ensenyaments universitaris.

l) Fomentar la participació del centre en projectes europeus, d’investigació i innovació i desenvolupament de la qualitat i equitat educativa, en projectes de formació i de perfeccionament de l’acció docent del professorat, i en l’ús integrat de les tecnologies de la informació i la comunicació en l’ensenyament.

m) Col·laborar amb les persones responsables de la coordinació dels programes i serveis estratègics dels quals dispose la conselleria competent en matèria educativa, per a la seua implantació i desenvolupament al centre, i proporcionar els mitjans i recursos necessaris per a aconseguir els objectius proposats.

n) Col·laborar amb l’órgan competent en matèria de tecnologies de la informació i les comunicacions per a la implantació de les tecnologies de la informació i de la comunicació (d’ara en avant, TIC) i fomentar l’ús integrat d’aquestes en els processos administratius, docents (com a eina de treball en el procés d’ensenyament-aprenentatge), i com a mitjà de comunicació de la comunitat educativa.

o) Desenvolupar, vetlar i realitzar el seguiment del projecte de direcció a través d’un pla d’avaluació i millora d’aquest durant el període que estiga en vigència.

p) Impulsar totes aquelles accions necessàries per a la posada en marxa del curs i el funcionament diari del centre, i assegurar el compliment del calendari escolar.

q) Vetlar pel màxim desenvolupament de les capacitats de l’alumnat, afavorir la seua participació i propiciar la disminució de l’absentisme escolar.

r) Organitzar i liderar el procés d’anàlisi de les millores necessàries per a aconseguir la inclusió i les decisions que se’n deriven, amb la col·laboració del departament d’orientació, dels equips educatius, de les famílies i de l’alumnat, i l’assessorament i la participació dels departaments didàctics.

s) Promoure convenis de col·laboració amb les empreses per al desenvolupament del módul professional de formació en centres de treball i pràctiques formatives, en cas d’oferta integrada de Formació Professional, i per a establir col·laboracions amb els departaments de famílies professionals del centre, i assumir la responsabilitat de la seua execució i custódia.

t) Col·laborar amb el desenvolupament de les avaluacions que determine la conselleria competent en matèria d’educació.

u) Vetlar pel compliment de la normativa en matèria de protecció de dades i de prevenció de riscos laborals.

v) Qualsevol altra que l’Administració educativa determine en el seu àmbit de competències.

 

**Article 11. Composició de l****’equip directiu**

1. Als centres d’Educació Secundària l’equip directiu estarà format per la directora o director, la vicedirectora o vicedirector, la o el cap d’estudis i la secretària o el secretari.

2. La conselleria competent en matèria d’educació podrà incorporar a l’equip directiu altres direccions d’estudis i una vicesecretaria en els instituts que ho requereixen per les seues especials característiques.

3. Als centres docents en què s’impartisquen cicles formatius de Formació Professional corresponents a diferents famílies professionals, s’incorporarà una direcció d’estudis de Formació Professional o, en defecte d’aixó, una persona coordinadora de cicles formatius.

 

**Article 12. Característiques comunes dels membres de l****’equip directiu**

1. Les persones que formen part de l’equip directiu seran membres del claustre de professorat en situació de servei actiu, preferentment amb destinació definitiva al centre.

2. La persona que ocupe el càrrec de director o directora serà nomenada pel director o directora territorial de la província on estiga situat el centre i la seua selecció s’efectuarà en la forma prevista en l’article 133 de la LOE.

3. Les persones que ocupen la resta de càrrecs directius seran proposades per la direcció del centre, d’entre el professorat amb destinació en aquest, a la directora o director territorial de la província on estiga situat el centre per al seu nomenament i cessament, amb la prèvia comunicació al claustre de professorat i al consell escolar del centre docent públic.

 

**Article 13. Suplència dels membres de l****’equip directiu**

1. En cas d’absència o malaltia de la persona titular de la direcció del centre docent, es farà càrrec provisionalment de les seues funcions qui siga titular de la vicedirecció. En aquest sentit, serà la persona que també substituirà el titular de la direcció en la presidència del consell escolar del centre.

2. En cas d’absència, malaltia o vacant de la persona titular de la vicedirecció, es farà càrrec provisionalment de les seues funcions la persona titular de la direcció d’estudis.

3. En cas d’absència, malaltia o vacant de la persona titular de la direcció d’estudis i de la secretaria, es farà càrrec provisionalment de les seues funcions, respectivament, la persona titular d’una altra direcció d’estudis o de la vicesecretaria i, en cas de no haver-n’hi, serà la professora o professor que designe la direcció del centre.

4. En cas d’absència, malaltia o vacant de la resta d’órgans de govern unipersonals, es farà càrrec provisionalment de les seues funcions la professora o professor que designe la direcció del centre.

5. De les designacions efectuades per la persona titular de la direcció del centre per a substituir provisionalment els titulars dels órgans de govern unipersonals s’informaran els órgans col·legiats de govern i la inspecció territorial d’educació corresponent.

 

**Article 14. Dedicació de l****’equip directiu a les tasques de direcci****ó**

1. Els centres disposaran d’un nombre global d’hores lectives setmanals perquè els equips directius desenvolupen les seues funcions. Per a la seua determinació, que es realitzarà per la conselleria competent en matèria d’educació, es tindran en compte les unitats que tinguen en funcionament, així com altres característiques singulars.

2. La direcció del centre, en l’exercici de les seues funcions, disposarà d’autonomia per a distribuir entre els membres de l’equip directiu el nombre total d’hores que s’assignen al centre per a la funció directiva.

3. Durant la jornada escolar haurà de garantir-se la presència de, com a mínim, un membre de l’equip directiu.

 

**Índex** **?**

 

CAPÍTOL II  
 Òrgans unipersonals de govern

 

**Article 15. Òrgans unipersonals de govern**

Els órgans unipersonals de govern són: les persones titulars de la direcció, de la vicedirecció, de la direcció o les direccions d’estudis, de la secretaria, de la vicesecretaria i de la direcció d’estudis de formació professional del centre.

 

**Índex** **?**

 

Secció primera. La direcció i la vicedirecció del centre

 

**Article 16. La direcció del centre**

La persona titular de la direcció del centre és la responsable de l’organització i el funcionament de totes les activitats desenvolupades pel centre, i exercirà la direcció de la gestió i la direcció pedagógica del centre, sense perjudici de les competències, funcions i responsabilitats de la resta de les persones membres de l’equip directiu i dels órgans col·legiats de govern.

 

**Article 17. Funcions de la direcció dels centres**

Les persones titulars de la direcció dels centres, sense menyscapte del que es preveu en la normativa vigent, tindran les competències següents:

a) Representar el centre, amb la condició d’autoritat pública, representar-hi l’Administració educativa, i fer arribar a aquesta les propostes i necessitats de la comunitat educativa.

b) Dirigir i coordinar totes les activitats del centre cap a la consecució del projecte educatiu d’aquest, d’acord amb les disposicions vigents i sense perjudici de les funcions atribuïdes al claustre de professorat i al consell escolar del centre docent.

c) Exercir la direcció de gestió i la direcció pedagógica, garantir la inclusió de tot l’alumnat, promoure la investigació i la innovació educativa, i impulsar plans per a la consecució dels objectius del projecte educatiu de centre.

d) Exercir la direcció de tot el personal adscrit al centre, sota la supervisió de la conselleria competent en matèria educativa, i, en els casos en què no es complisquen les funcions legalment establides, emetre informes dirigits a la inspecció d’educació per a l’estudi de la possible aplicació de sancions que es deriven del corresponent expedient informatiu.

No obstant aixó, les directores i els directors dels centres docents públics seran competents per a l’exercici de la potestat disciplinària respecte del personal que presta serveis en el seu centre, en els casos que es recullen a continuació:

1. Incompliment injustificat de l’horari de treball fins a un màxim de nou hores al mes.

2. La falta d’assistència injustificada en un dia.

3. L’incompliment dels deures i les obligacions, sempre que no hagen de ser qualificats de falta greu o molt greu.

Aquestes faltes podran ser sancionades, amb la prèvia instrucció del corresponent procediment, amb amonestació, que haurà de ser comunicada a l’Administració educativa a l’efecte de la seua inscripció en el registre de personal corresponent. En tot cas, el procediment que s’ha de seguir per a la imposició de la sanció garantirà el dret del personal a presentar les al·legacions que considere oportunes en el preceptiu tràmit d’audiència a la persona interessada i a recórrer davant de l’órgan competent la sanció que, si és el cas, poguera ser-li imposada.

e) Proposar la definició dels llocs de treball requerits per al desenvolupament de projectes, activitats o mesures no regulades per la conselleria competent en matèria d’educació amb la finalitat de complir els objectius proposats en el projecte educatiu de centre i en el pla d’actuació per a la millora, i d’acord amb el que s’estableix en la normativa vigent. A aquest efecte, els diferents órgans directius de la conselleria competent en matèria d’educació, en l’àmbit de les seues competències, hi establiran les condicions i els procediments oportuns.

f) Organitzar l’horari i el sistema de treball diari i ordinari del personal funcionari no docent i del personal laboral destinat al centre, d’acord amb la normativa vigent, i vetlar pel repartiment equitatiu de les hores lectives, dels grups i de les tasques de treball.

g) Dirigir l’activitat administrativa del centre, tot incloent, en la seua condició de personal funcionari públic, les competències per a acarar i compulsar documents administratius segons la normativa vigent, sense perjudici de les funcions de fe pública reconegudes, en aquest aspecte, a les secretàries o secretaris de centres educatius.

h) Vetlar pel manteniment de les instal·lacions, el mobiliari i l’equipament de què dispose el centre, i coordinar les seues actuacions, amb la resta de l’equip directiu.

i) Afavorir la convivència al centre, garantir la prevenció i la mediació en la resolució dels conflictes i imposar, si escau, les mesures disciplinàries que corresponguen a l’alumnat, en compliment de la normativa vigent, sense perjudici de les competències atribuïdes al consell escolar. A tal fi, es promourà l’agilitat dels procediments per a la resolució dels conflictes als centres.

j) Impulsar la col·laboració amb les famílies establint compromisos educatius pedagógics i de convivència, així com amb institucions i amb organismes que faciliten la relació del centre amb l’entorn i fomenten un clima escolar que afavorisca l’estudi i el desenvolupament de totes aquelles actuacions que propicien una formació integral en competències i valors de l’alumnat.

k) Impulsar els processos d’avaluació interna del centre, i col·laborar en les avaluacions externes i en l’avaluació del professorat.

l) Supervisar la implantació, el compliment i la consolidació del projecte lingüístic de centre i del programa d’educació plurilingüe i intercultural, així com de l’aplicació de polítiques educatives destinades a la promoció de l’ús institucional, social i acadèmic del valencià.

m) Autoritzar les mesures de resposta educativa per a la inclusió que siguen del seu àmbit competencial i tramitar la sol·licitud d’aquelles que comporten autorització de l’Administració.

n) Garantir que l’alumnat de nova incorporació al sistema educatiu valencià i els seus progenitors o representants legals reben informació de la naturalesa plurilingüe del sistema educatiu de la Comunitat Valenciana i sobre les mesures previstes pel centre per a atendre l’alumnat que té baixa competència en alguna de les llengües oficials.

o) Fomentar l’obertura del centre al seu entorn, participant en accions d’àmbit comunitari i aprofitant els recursos disponibles per al desenvolupament dels seus projectes educatius, amb la finalitat de contribuir al desenvolupament comunitari i a la creació de xarxes de solidaritat i voluntariat.

p) Convocar i presidir els actes acadèmics i les sessions del consell escolar i del claustre de professorat del centre, i executar els acords adoptats en l’àmbit de les seues funcions.

q) Garantir i facilitar el dret de reunió del professorat, alumnat, pares i mares d’alumnes i personal d’administració i serveis, d’acord amb la legislació vigent.

r) Proposar al director o directora territorial de la província on estiga situat el centre, el nomenament i cessament dels membres de l’equip directiu, amb la prèvia comunicació al claustre de professorat i al consell escolar del centre.

s) Designar les direccions dels departaments didàctics encarregades de la coordinació de les matèries o àrees de coneixement i nomenar i cessar les tutores i els tutors de grup, a proposta de la direcció d’estudis, en tots dos casos.

t) Col·laborar amb els diferents órgans de la conselleria competent en matèria d’educació en tot alló que es relacione amb l’assoliment dels objectius educatius i en activitats diverses de caràcter centralitzat que necessiten la participació del personal adscrit al centre, així com formar part dels órgans consultius que s’establisquen a aquest efecte, i proporcionar la informació i documentació que li siga requerida per la conselleria competent en matèria d’educació.

u) Fixar les directrius per a la col·laboració, amb finalitats educatives i culturals, i promoure acords i convenis de col·laboració amb altres institucions, organismes o centres de treball, d’acord amb el procediment que establisca la conselleria competent en matèria d’educació.

v) Gestionar davant de l’órgan competent en matèria d’educació la sol·licitud d’ús de les instal·lacions i dependències del centre docent fora de la jornada escolar per part d’entitats o persones alienes a la comunitat educativa, amb el previ informe del consell escolar.

w) Realitzar contractes menors que concernents a l’adquisició de béns i a la contractació de serveis i subministraments, d’acord amb el que es disposa en la legislació vigent en matèria de contractes del sector públic, amb els límits fixats en la normativa corresponent i en les disposicions que establisca la conselleria competent en matèria d’educació. Així mateix, podrà autoritzar les despeses d’acord amb el pressupost del centre, ordenar els pagaments i visar les certificacions i documents oficials del centre. Tindrà també capacitat de gestionar els recursos económics i donacions finalistes, que reba el centre per part de l’Administració, d’institucions, d’empreses i de persones físiques, les quals quedaran reflectides en el pressupost d’ingressos i de les quals es donarà compte al consell escolar i a la conselleria competent en matèria d’educació.

x) Aprovar els projectes i les normes del centre (projecte educatiu, projecte de gestió, normes d’organització i funcionament, programació general anual, i tots aquells plans i programes que determine l’Administració educativa), sense perjudici de les competències del claustre de professorat en relació amb la planificació i organització docent, i amb el previ informe del claustre i del consell escolar.

y) Intervindre en el procés d’admissió de l’alumnat del centre, d’acord amb el que s’estableix en la normativa estatal i autonómica vigent.

z) Aprovar l’obtenció de recursos complementaris d’acord amb el que s’estableix en la normativa estatal i autonómica vigent.

aa) Vetlar al centre pel compliment de la normativa sobre prevenció de riscos laborals per a garantir la seguretat i salut de tots els treballadors i treballadores i exercir la direcció dels equips d’emergència propis del seu centre, amb la participació de l’equip directiu i, si existeix, de la coordinadora o coordinador de prevenció de riscos laborals.

ab) En el cas de centres amb ensenyament de Formació Professional i/o de règim especial, signar els convenis de col·laboració amb les empreses de l’entorn que afecten la formació de l’alumnat i l’adquisició de noves qualificacions que permeten la seua inserció professional.

ac) Impulsar actuacions relacionades amb la conservació del medi ambient i el desenvolupament sostenible.

ad) Facilitar l’accés al centre de les persones representants sindicals del professorat, i permetre la realització d’assemblees per a informar el professorat sobre temes sindicals que repercuteixen en les seues condicions de treball.

ae) Garantir en el marc del centre el compliment de les lleis i altres disposicions vigents.

af) Qualsevol altra competència que li siga encomanada per l’Administració educativa o pels corresponents reglaments i disposicions vigents.

 

**Article 18. Selecció de la direcció dels centres**

1. La selecció de la persona que exercisca la direcció dels centres es realitzarà mitjançant un procés en el qual participen la comunitat educativa i l’Administració educativa.

2. La selecció de la persona que exercisca la direcció d’un centre educatiu s’efectuarà mitjançant un concurs de mèrits entre el professorat funcionari de carrera que impartisca alguns dels ensenyaments autoritzats al centre i es realitzarà d’acord amb els principis d’igualtat, publicitat, mèrit i capacitat.

3. Els requisits i el procediment de selecció per a ser persona candidata a la direcció del centre, així com per al seu nomenament i cessament, seran els establerts per l’Administració educativa, d’acord amb la normativa bàsica dictada sobre aquesta matèria.

4. En els centres de nova creació, o en el cas dels centres que es queden sense direcció, la directora o director territorial corresponent nomenarà la persona que exercisca la direcció pel període que calga, fins a la propera convocatória del procediment de selecció de directora o director en el centre.

5. La revocació del nomenament de la persona que exercisca la direcció del centre es realitzarà d’acord amb la normativa bàsica dictada sobre aquest tema. Serà motivada per la direcció territorial competent en matèria d’educació, a iniciativa própia, o a proposta motivada del consell escolar, per un incompliment greu de les funcions inherents al càrrec de direcció, i després de la instrucció d’un expedient contradictori, amb la prèvia audiència a la persona interessada i amb el previ informe del consell escolar del centre reunit en sessió extraordinària.

 

**Article 19. Funcions de la vicedirecció**

La persona titular de la vicedirecció tindrà les competències següents:

a) Col·laborar amb la direcció de l’institut en el desenvolupament de les seues funcions.

b) Substituir la direcció en cas d’absència, malaltia o vacant i de suspensió o cessament fins a la seua substitució pel procediment legalment establert.

c) Promoure i organitzar la realització d’activitats extraescolars i complementàries, segons les directrius aprovades pel consell escolar del centre.

d) Organitzar els actes acadèmics.

e) Fomentar la participació dels diferents sectors de la comunitat escolar en les diferents activitats que s’hi desenvolupen.

f) Planificar, administrar, dinamitzar i coordinar la utilització de la biblioteca i els seus recursos didàctics.

g) Vetlar al centre pel compliment de la normativa sobre prevenció de riscos laborals per a garantir la seguretat i salut de totes les treballadores i treballadors i exercir la direcció dels equips d’emergència propis del seu centre, amb la participació de l’equip directiu i, si existeix, de la coordinadora o coordinador de prevenció de riscos laborals.

h) Impulsar actuacions relacionades amb la conservació del medi ambient i el desenvolupament sostenible.

i) Elaborar un pla d’acollida destinat al professorat que s’incorpore per primera vegada al centre.

j) Qualsevol altra funció que li puga ser encomanada per la persona titular de la direcció del centre o per la conselleria competent en matèria d’educació, dins del seu àmbit de competències, o pels corresponents reglaments orgànics i disposicions vigents.

 

**Índex** **?**

 

Secció segona. Les direccions d’estudis, la secretaria, la vicesecretaria   
 i la direcció d’estudis de Formació Professional

 

**Article 20. Funcions de les direccions d****’estudis**

1. Les persones titulars de les direccions d’estudis exerciran les seues atribucions en el torn d’alumnes que corresponga.

2. Les funcions de les persones titulars de les direccions d’estudi seran les següents:

a) Participar coordinadament amb la resta de l’equip directiu en el desenvolupament de les funcions assenyalades en aquest decret.

b) Coordinar els diferents plans i projectes desenvolupats pel centre, les activitats de caràcter acadèmic, d’orientació i tutoria, les programacions didàctiques i el pla d’actuació per a la millora i vetlar per la seua execució.

c) Coordinar les actuacions dels órgans de coordinació docent que s’establisquen.

d) Elaborar i proposar el calendari general d’activitats docents i no docents, tot incloent les activitats complementàries i extraescolars, d’acord amb la planificació dels ensenyaments, el projecte educatiu, i tot aixó, respectant el marc de les disposicions vigents.

e) Establir el procediment d’avaluació de les faltes d’assistència de l’alumnat coordinant les actuacions per a la prevenció i correcció de l’absentisme escolar dins del centre i amb altres organismes externs a aquest.

f) Coordinar l’acció tutorial, i presidir les reunions periódiques que, a aquest efecte, es determinen.

g) Organitzar els suports personals per a la inclusió de l’alumnat, d’acord amb les directrius de la comissió de coordinació pedagógica o l’órgan del centre que tinga atribuïdes aquestes funcions.

h) Vetlar per la coherència i l’adequació, si escau, dels materials curriculars i recursos didàctics que s’utilitzen al centre; així com per l’acompliment de la normativa vigent en matèria de drets d’autor i propietat intel·lectual, i fomentar l’ús de recursos educatius oberts (REO).

i) Proposar els agrupaments de l’alumnat i la distribució de les aules i d’altres espais destinats a la docència atenent criteris d’inclusió i convivència.

j) Coordinar una adequada transició de l’alumnat entre els diferents cicles i etapes.

k) Organitzar l’atenció i cura de l’alumnat en els períodes d’esbarjo i en altres activitats no lectives.

l) Exercir, de conformitat amb les instruccions de la direcció del centre, la direcció del personal docent en tot el que pertoca al règim acadèmic.

m) Elaborar, en col·laboració amb la resta de membres de l’equip directiu, els horaris acadèmics de l’alumnat i del professorat, tenint en compte un repartiment equitatiu de grups i nivells, d’acord amb els criteris pedagógics i organitzatius inclosos en la programació general anual i d’acord amb la normativa que regule l’organització i el funcionament dels centres, així com vetlar pel seu compliment.

n) Controlar el compliment de la jornada de treball del professorat i gestionar les justificacions de baixes, absències, permisos i llicències.

o) Vetlar perquè l’avaluació dels processos d’aprenentatge s’ajuste als criteris d’avaluació establits en la concreció curricular corresponent als diferents ensenyaments impartits al centre.

p) Organitzar el procés d’anàlisi de les dificultats vinculades a l’avaluació de processos d’aprenentatge i proposar solucions amb la col·laboració del departament d’orientació acadèmica i professional, dels equips educatius, de les famílies i de l’alumnat i l’assessorament i la col·laboració dels departaments didàctics.

q) Planificar, juntament amb el coordinador o coordinadora de formació, la programació d’activitats per a la formació contínua del professorat, acordada en el projecte formatiu de centre, i col·laborar-hi, així com coordinar aquelles activitats de formació que es realitzen al centre amb la finalitat d’estimular la participació en programes europeus i en projectes d’investigació i innovació educativa, tot d’acord amb les línies estratègiques generals del pla anual de formació permanent del professorat.

r) Assumir les competències atribuïdes a la direcció d’estudis de Formació Professional, quan aquesta figura no existisca amb la col·laboració de les o dels caps de departament de les famílies professionals i amb la coordinadora o coordinador de cicles formatius.

s) Qualsevol altra funció que li puga ser encomanada per la persona titular de la direcció del centre o per la conselleria competent en matèria d’educació, dins del seu àmbit de competències, o pels corresponents reglaments orgànics i disposicions vigents.

 

**Article 21. Funcions de la secretaria**

La persona titular de la secretaria tindrà les funcions següents:

a) Participar coordinadament amb la resta de l’equip directiu en el desenvolupament de les funcions assenyalades en aquest decret.

b) Ordenar el règim económic del centre, de conformitat amb les directrius de la direcció del centre, segons el pressupost aprovat pel consell escolar, elaborar l’avantprojecte de pressupost del centre, realitzar la comptabilitat i rendir comptes davant del consell escolar i les autoritats corresponents.

c) Exercir la supervisió i el control del personal d’administració i serveis adscrit al centre i vetlar pel compliment de la jornada i de les tasques establides.

d) Actuar com a secretària o secretari dels órgans col·legiats de govern, estendre acta de les sessions i donar fe dels acords adoptats amb el vistiplau de la persona titular de la direcció del centre.

e) Custodiar les actes, els llibres, els arxius del centre docent i els documents oficials d’avaluació, així com expedir, amb el vistiplau de la persona titular de la direcció del centre, les certificacions que sol·liciten les autoritats i les persones interessades. Així mateix, acarar i compulsar documents administratius i fer les diligències que corresponguen, conforme a la normativa vigent.

f) Accedir al sistema informàtic de gestió acadèmica i administrativa dels centres educatius, en el qual resideixen els expedients acadèmics de l’alumnat, i custodiar, conservar i actualitzar els expedients en suport documental o electrónic, conforme amb el nivell de protecció i seguretat establit en la normativa vigent.

g) Vetlar pel compliment de la gestió administrativa tant en el procés d’admissió de l’alumnat al centre, com en altres convocatóries que així ho requerisquen.

h) Donar a conéixer i difondre a tota la comunitat educativa tota la informació sobre normativa, disposicions legals o assumptes d’interés general o professional que es reba al centre docent públic.

i) Coordinar la utilització d’espais, mitjans i materials didàctics d’ús comú per al desenvolupament de les activitats de caràcter acadèmic, d’acord amb el que s’estableix en el projecte educatiu, en el projecte de gestió, en les normes d’organització i funcionament i en la programació general anual.

j) Vetlar pel bon ús i la conservació de les instal·lacions i l’equipament escolar, així com gestionar les demandes o accions de manteniment i les peticions o compres per a la seua reposició, si escau.

k) Vetlar pel correcte ús dels mitjans informàtics i dels sistemes de comunicació que es posen a disposició del centre educatiu, del professorat i de l’alumnat seguint les instruccions i el marc normatiu establit per l’órgan competent en matèria TIC.

l) Realitzar l’inventari general del centre docent, proposar els materials de substitució necessaris per trencament o obsolescència, i mantindre’l actualitzat d’acord amb les indicacions de la persona titular de la direcció del centre.

m) Custodiar i disposar la utilització del material didàctic amb la col·laboració del professorat responsable d’aquest.

n) Supervisar la correcta actualització de l’inventari TIC del centre.

o) Supervisar el correcte funcionament dels serveis complementaris.

p) Garantir l’ús adequat i l’accessibilitat del web i dels taulers d’anuncis del centre amb la finalitat d’evitar que servisquen de suport a conductes injurioses o ofensives per a qualsevol membre de la comunitat educativa o que pogueren suposar qualsevol acte il·lícit administratiu o penal.

q) Supervisar i gestionar la informació publicada en la web del centre.

r) Gestionar els taulers d’anuncis del centre i responsabilitzar-se de la col·locació, ordenació i retirada de tots els elements que s’anuncien en aquests, i garantir l’ús d’un tauler per a anuncis sindicals en la sala de professorat del centre.

s) Atendre i difondre els requisits normatius perquè el centre complisca la normativa vigent en matèria de protecció de dades en els procediments administratius i al compartir informació mitjançant les tecnologies de la informació i la comunicació.

t) Qualsevol altra funció que li puga ser encomanada per la persona titular de la direcció del centre o per la conselleria competent en matèria d’educació, dins del seu àmbit de funcions, o pels corresponents reglaments orgànics o per les disposicions vigents.

 

**Article 22. La vicesecretaria**

La persona titular de la vicesecretaria col·laborarà amb la secretària o secretari i exercirà les seues funcions en cas d’absència, malaltia o suspensió.

 

**Article 23. Funcions de la direcció d****’estudis de formaci****ó professional**

La persona titular de la direcció d’estudis de formació professional tindrà les competències següents:

a) Participar coordinadament amb la resta de l’equip directiu en el desenvolupament de les funcions assenyalades en el present decret.

b) Coordinar, de conformitat amb les instruccions de la persona titular de la direcció, les activitats de caràcter acadèmic, relacionades amb la formació professional del centre. 

c) Promoure les relacions amb les empreses de l’entorn i coordinar l’elaboració dels convenis que afecten la formació de l’alumnat i possibiliten la col·laboració amb el professorat, així com l’adquisició de noves qualificacions que permeten la inserció professional.

d) Supervisar la realització del programa de formació en centres de treball i el compliment dels convenis de col·laboració signats per la direcció del centre amb les empreses per a la realització del módul professional de formació en centres de treball.

e) Coordinar el professorat tutor dels diferents grups de cadascun dels cicles formatius, pel que fa a la realització de la formació en centres de treball i del módul professional de projecte.

f) Gestionar la realització de les proves d’accés als cicles formatius de grau mitja i grau superior.

g) Coordinar la utilització i el funcionament dels tallers i laboratoris d’ús comú en els diferents cicles formatius.

h) Coordinar amb la secretària o secretari la realització de l’inventari anual de les aules-taller i laboratoris.

i) Elaborar i coordinar, amb les o els caps de departament de família professional, les propostes de necessitat de materials per a l’elaboració del projecte de pressupost, que comunicarà a la secretària o secretari.

j) Realitzar el seguiment i l’avaluació de totes les accions de Formació Professional.

k) Reestructurar durant el temps que dure la realització del módul de formació en centres de treball els horaris del professorat de l’equip educatiu afectat, per tal de respondre a les necessitats de la resta de l’alumnat del centre i vetlar perquè les tutories compten amb els recursos tecnológics suficients per a un seguiment efectiu de les pràctiques formatives i la posterior avaluació d’aquestes.

l) Qualsevol altra funció que li puga ser encomanada per la persona titular de la direcció del centre o per la conselleria competent en matèria d’educació, dins del seu àmbit de competències, o pels reglaments orgànics corresponents i per les disposicions vigents.

 

**Índex** **?**

 

CAPÍTOL III  
 Òrgans col·legiats de govern

 

**Article 24. Òrgans col·legiats de govern**

Els órgans col·legiats de govern dels centres docents són: el consell escolar i el claustre de professorat.

 

**Article 25. Principis d****’actuaci****ó dels** **órgans col****·legiats**

Els órgans de govern, en l’àmbit de les seues funcions i competències, es regiran, sense menyscapte dels principis generals previstos en la normativa vigent, pels següents principis d’actuació:

a) Vetlar pel compliment del que s’estableix en la Constitució, l’Estatut d’Autonomia, les lleis i la resta de disposicions vigents en matèria educativa i en el projecte educatiu de centre.

b) Garantir l’exercici dels drets i el compliment dels deures de la comunitat educativa, així com la seua participació efectiva en la vida del centre, en la seua gestió i avaluació, tot respectant l’exercici de la seua participació democràtica.

c) Afavorir les mesures d’equitat que garantisquen la igualtat d’oportunitats, la inclusió educativa i la no-discriminació, tot fent especial atenció a les desigualtats socioeconómiques o per raó de gènere, i al foment de l’ús normalitzat del valencià, i actuar com a element compensador de les desigualtats de qualsevol tipus (personals, culturals, económiques, socials, etc.).

d) Fomentar la convivència democràtica i participativa, i afavorir mesures i actuacions que impulsen la prevenció i la resolució pacífica dels conflictes, així com promoure el pla d’igualtat i convivència.

e) Col·laborar en els plans d’avaluació que se’ls encomanen en els termes que establisca la conselleria competent en matèria d’educació, sense perjudici dels processos d’avaluació interna que els centres docents definisquen en els seus projectes educatius.

f) Impulsar l’ús de les tecnologies de la informació i la comunicació com a eina habitual de treball en totes les matèries i com a instrument de modernització administrativa dels centres, de comunicació de la comunitat educativa i d’adaptació i incorporació de l’alumnat a una societat en canvi constant.

g) Potenciar la coherència entre la pràctica docent i els principis, els objectius i les línies prioritàries d’actuació establits en el projecte educatiu de centre i en el pla d’actuació per a la millora.

h) Impulsar i promoure actuacions relacionades amb la conservació del medi ambient i el desenvolupament sostenible, en referència al consum adequat de recursos materials, aigua i energia, a la gestió ecológica dels residus i a la utilització de materials no contaminants, reciclables o reutilitzables en col·laboració amb les famílies, les administracions locals, altres centres docents o amb entitats i organismes públics o privats.

 

**Índex** **?**

 

Secció primera. El consell escolar

 

**Article 26. El consell escolar**

1. El consell escolar de centre és l’órgan col·legiat de govern a través del qual es garanteix la participació dels diferents sectors que constitueixen la comunitat educativa.

2. El règim jurídic dels consells escolars serà l’establit en la normativa bàsica reguladora dels órgans col·legiats de les distintes administracions públiques, en aquest decret i en la seua normativa de desplegament, i el seu funcionament, en alló que no preveja aquesta normativa, s’ha de regir per les normes relatives als órgans col·legiats de l’Administració general de l’Estat establides en el capítol II, secció 3a, subsecció 2a, del títol preliminar de la Llei 40/2015, d’1 d’octubre, de règim jurídic del sector públic i en les mateixes normes d’organització i funcionament del centre, sempre que no vagen en contra de les disposicions esmentades anteriorment.

3. El procés electoral per a la renovació i constitució dels consells escolars dels centres docents, així com el període durant el qual exerciran el seu mandat les persones escollides, es desenvoluparà d’acord amb la normativa vigent.

 

**Article 27. Composició del consell escolar**

1. El consell escolar dels centres públics estarà integrat per:

a) La directora o el director del centre, que en serà la presidenta o el president.

b) La cap o el cap d’estudis del centre.

c) La secretària o el secretari del centre, que actuarà com a secretària o secretari del consell escolar, amb veu peró sense vot.

d) Una regidora o regidor o representant de l’ajuntament en el terme municipal del qual es trobe radicat el centre.

e) Set representants del professorat triats pel claustre de professorat.

f) Cinc representants de les mares, pares o representants legals de l’alumnat, dels quals un serà designat per l’associació de mares i pares de l’alumnat més representativa al centre.

g) Un representant del personal d’administració i serveis.

h) Quatre representants de l’alumnat, dels quals, si escau, una o un serà designat per l’associació de l’alumnat més representativa al centre.

2. L’alumnat podrà ser elegit membre del consell escolar a partir del primer curs de l’Educació Secundària Obligatória. No obstant aixó, l’alumnat dels dos primers cursos de l’Educació Secundària Obligatória no podrà participar en la selecció o el cessament de la persona titular de la direcció del centre.

3. En els centres que disposen de més d’una direcció d’estudis, la cap o el cap d’estudis que ha de formar part del consell escolar serà designat per la direcció del centre.

4. En el cas d’existir la direcció d’estudis de Formació Professional, la persona titular d’aquesta direcció d’estudis formarà part del consell escolar amb veu i sense vot, en els termes establits per la conselleria competent en matèria d’educació.

5. Els centres docents que impartisquen Formació Professional corresponent a diferents famílies professionals incorporaran al seu consell escolar, amb veu i sense vot, una o un representant de les organitzacions empresarials o institucions laborals presents en l’àmbit d’acció del centre, en els termes que establisca la conselleria competent en matèria d’educació.

6. Els centres que disposen d’unitats específiques d’Educació Especial, incorporaran al seu consell escolar, amb veu i vot, un o una representant del personal no docent especialitzat de suport a la inclusió que exercisca les seues funcions en el mateix centre.

7. Podran participar en el consell escolar, a proposta de qualsevol dels seus membres, les entitats, organitzacions o persones individuals que, en funció dels temes que s’hi hagen de tractar, es considere convenient. La participació d’aquestes entitats, organismes i persones serà merament consultiva, i no podran, en cap cas, participar en les votacions que s’hi realitzen. En tot cas, s’haurà de consultar prèviament amb la presidència del consell escolar, que haurà de donar la conformitat.

 

**Article 28. Competències del consell escolar**

El consell escolar del centre, sense menyscapte dels principis generals previstos en la normativa vigent, tindrà les competències següents:

a) Proposar directrius per a l’elaboració del projecte educatiu, del projecte de gestió, de les normes d’organització i funcionament, de la programació general anual, i de tots aquells plans i programes que determine l’Administració educativa amb criteris d’equitat.

b) Conéixer i emetre informe, abans de la seua aprovació, dels projectes, plans i normes del centre, i avaluar-los, a la finalització del curs escolar, sense perjudici de les competències que el claustre del professorat té atribuïdes respecte a la concreció del currículum i a tots els aspectes educatius.

c) Promoure i participar en l’ús social i acadèmic del valencià dins del marc establit pel projecte lingüístic, amb la concreció del programa d’educació plurilingüe i intercultural adoptat, i pel pla de normalització lingüística, en el qual es plasmen les línies d’actuació previstes per als diferents àmbits escolars: l’administratiu, el de gestió i planificació pedagógica i el social i d’interrelació amb l’entorn.

d) Vetlar perquè els entorns, processos i serveis siguen accessibles a tots els membres de la comunitat educativa, mitjançant l’eliminació de barreres d’accés i la incorporació de les condicions que faciliten la interacció, la participació, la màxima autonomia i la no-discriminació de les persones.

e) Vetlar per la incorporació i el desenvolupament dels principis inclusius en el projecte educatiu i en tots els plans i actuacions del centre.

f) Conéixer i emetre informe, abans de la seua aprovació, i avaluar, a la finalització del curs escolar, la programació general anual del centre docent, sense perjudici de les competències del claustre de professorat en relació amb la planificació i organització docent, i realitzar propostes de millora perquè siguen incloses en el pla d’actuació per a la millora.

g) Aprovar el projecte de pressupost del centre d’acord amb el que s’estableix en el seu projecte de gestió, així com supervisar-ne l’execució i aprovar el compte anual amb la liquidació d’aquest.

h) Promoure la conservació i renovació de les instal·lacions i equipament escolar, així com informar l’obtenció de recursos económics complementaris d’acord amb els límits recollits en la normativa vigent i els que establisca l’Administració.

i) Conéixer i valorar les candidatures a la direcció del centre i els projectes de direcció presentats.

j) Participar en la selecció de la persona que exercisca la direcció del centre en els termes que s’establisca en la normativa específica, ser informat del nomenament i cessament dels membres de l’equip directiu, així com participar en l’avaluació de l’acompliment de la funció directiva, de la manera que es determine.

k) Proposar, si escau, la revocació del nomenament de la persona titular de la direcció del centre, amb el previ acord motivat dels seus membres adoptat per majoria de dos terços del total de membres efectius, amb dret a vot, que conformen el consell escolar.

l) Proposar i aprovar mesures i iniciatives que afavorisquen la igualtat, la convivència i el respecte a la diversitat, la compensació de desigualtats, la resolució pacífica de conflictes en tots els àmbits i la igualtat entre dones i homes.

m) Conéixer i participar en la resolució dels conflictes de convivència i promoure accions de prevenció que afavorisquen un clima de convivència en el centre i una verdadera cultura de pau basada en el respecte als valors universals. Quan les mesures disciplinàries adoptades per la direcció del centre corresponguen a conductes de l’alumnat que perjudiquen greument la convivència del centre, el consell escolar, a instàncies de les famílies, podrà revisar la decisió adoptada i proposar, si escau, les mesures alternatives oportunes.

n) Proposar i aprovar mesures i iniciatives que afavorisquen el bon ús de l’equipament i les eines TIC de què dispose el centre, així com vetlar pel respecte a la protecció de dades, la propietat intel·lectual, la convivència i la utilització de programari lliure.

o) Informar sobre l’admissió de l’alumnat.

p) Informar i participar en l’establiment de les directrius per a la col·laboració, amb finalitats educatives i culturals, amb les administracions locals, amb altres centres docents, o amb entitats i organismes públics o privats.

q) Analitzar i valorar el funcionament general del centre, l’evolució del rendiment escolar i els resultats de les avaluacions internes i externes en les quals participe el centre.

r) Elaborar propostes i informes, a iniciativa própia o a petició de l’Administració educativa, sobre el funcionament del centre i sobre altres aspectes que puguen incidir en la millora de la gestió.

s) Determinar els criteris sobre la participació del centre en activitats socioculturals, esportives i recreatives realitzades dins i fora del centre, i en aquelles altres accions a les quals el centre poguera prestar la seua col·laboració.

t) Establir criteris i actuacions per a aconseguir una relació fluida i participativa entre aquest órgan col·legiat de govern i tots els sectors de la comunitat educativa, promoure les relacions i la col·laboració escola-família i fomentar la participació de les famílies en les eleccions a membres del consell escolar i en les diferents consultes que es realitzen per part de la direcció del centre o de l’Administració educativa.

u) Proposar i aprovar mesures i iniciatives que afavorisquen l’ús de la pàgina web de centre com a eina de difusió d’informació i publicació de la producció digital del centre.

v) Sol·licitar, als serveis de suport, a altres institucions o a experts, els informes i l’assessorament que es considere oportú, i constituir comissions amb caràcter estable o puntual per a la realització d’estudis o treballs.

w) Els centres que impartisquen cicles formatius, a més de les atribucions esmentades, tindran les següents:

1. Analitzar la inserció laboral de l’alumnat titulat en el centre i fer propostes per a millorar-la.

2. Informar els convenis de col·laboració amb institucions laborals, organitzacions empresarials, empreses i centres de treball.

3. Impulsar i fomentar les relacions amb els centres de treball vinculats amb les famílies professionals que s’impartisquen a l’institut.

x) Qualsevol altra que l’Administració educativa determine en el seu àmbit de competències.

 

**Article 29. Règim de funcionament del consell escolar**

1. En la sessió de constitució del consell escolar es designarà una persona entre les persones integrants que impulse mesures educatives per al foment de la igualtat real i efectiva entre dones i homes.

2. El consell escolar es reunirà, com a mínim, una vegada al trimestre i sempre que el convoque la direcció del centre per iniciativa própia o a sol·licitud de, com a mínim, un terç dels seus membres. En aquest últim supósit s’haurà de convocar en el termini de deu dies naturals. En tot cas, serà preceptiva a més, una reunió a principi de curs i una altra al final de curs.

3. Les reunions del consell escolar es duran a terme en dia considerat hàbil per a les activitats docents d’acord amb el que s’estableix en el calendari escolar, i en horari que facilite l’assistència dels seus membres, preferentment fora de la jornada escolar.

4. L’assistència a les sessions del consell escolar és obligatória per als membres de l’equip directiu que en formen part, per als representants del professorat triats pel claustre de professorat, i per als representants del personal no docent que en formen part.

5. Per a les reunions ordinàries, la direcció del centre enviarà als membres del consell escolar la convocatória, que inclourà l’ordre del dia de la reunió, amb una antelació mínima d’una setmana. Així mateix, i amb la mateixa antelació, posarà a la disposició dels membres, preferentment per mitjans electrónics o telemàtics oferits per la Generalitat, la documentació que serà objecte de debat i, si escau, d’aprovació.

6. No podrà ser objecte d’acord cap assumpte que no figure en l’ordre del dia, llevat que hi estiguen presents tots els membres i que en siga declarada la urgència pel vot favorable de la majoria.

7. Es podran realitzar convocatóries extraordinàries, amb una antelació mínima de quaranta-huit hores, quan la naturalesa dels assumptes que hagen de tractar-se així ho aconselle.

8. Tant les convocatóries ordinàries com les extraordinàries podran efectuar-se per correu electrónic o qualsevol altre mitjà electrónic recollit en les normes de funcionament de l’órgan col·legiat i sempre que la persona integrant del consell escolar haja manifestat de manera expressa alguna d’aquestes modalitats com a idónia per a la recepció de la convocatória.

9. Per a la constitució vàlida de l’órgan, a l’efecte de realització de sessions, deliberacions i presa d’acords, es requerirà la presència de les persones titulars de la presidència i de la secretaria o, si escau, de les que els substituïsquen, i de, com a mínim, la meitat més un del total de membres efectius, amb dret a vot, que conformen el consell escolar.

10. El consell escolar adoptarà els acords per majoria dels membres presents, amb dret a vot, excepte en els casos següents:

a) Proposta de revocació del nomenament de la persona titular de la direcció del centre, la qual es realitzarà per majoria de dos terços del total de membres amb dret a vot que conformen el consell escolar, d’acord amb l’apartat k de l’article anterior.

b) Aprovació del pressupost del centre i del compte anual amb la liquidació d’aquest, la qual es realitzarà per majoria dels membres amb dret a vot que conformen el consell escolar.

c) Proposta del projecte lingüístic de centre la qual es realitzarà per majoria qualificada de dos terços dels membres.

d) Aquells altres procediments que es determinen, per part de l’Administració educativa en el seu àmbit de competències.

11. De cada sessió que realitze el consell escolar, n’estendrà acta la persona titular de la secretaria, la qual hi farà constar necessàriament: les persones assistents, l’ordre del dia de la reunió, les circumstàncies del lloc i temps en què s’ha celebrat, els punts principals de les deliberacions, així com el contingut dels acords adoptats. Les actes es transcriuran en el llibre d’actes, on s’anotaran totes aquestes per ordre de dates de realització, i de manera successiva, sense deixar espais en blanc. El llibre d’actes, si escau, serà diligenciat per la directora o el director, preferentment amb els mitjans electrónics oferits per la Generalitat. El llibre d’actes podrà ser electrónic, en la mesura en què la Generalitat oferisca l’eina adequada per a tots els centres.

En l’acta figurarà, a sol·licitud dels membres del consell escolar, el vot contrari a l’acord adoptat, la seua abstenció i els motius que el justifiquen o el sentit del seu vot favorable. Així mateix, qualsevol membre té dret a sol·licitar la transcripció íntegra de la seua intervenció o proposta, sempre que s’aporte en l’acte, o en el termini que assenyale la presidenta o el president, el text que es corresponga fidelment amb la seua intervenció, i es faça així constar en l’acta o s’unisca en cópia a aquesta.

12. Un extracte dels acords adoptats en el si del consell escolar, sense que incloga dades de caràcter personal, s’exposarà en els mitjans de difusió del centre (pàgina web i tauler d’anuncis). A més, en la primera reunió que es realitze al principi de cada curs escolar, el consell escolar decidirà el procediment més adequat per a garantir la màxima difusió dels acords adoptats entre els diferents sectors representats en aquest. En tot cas, s’informarà el claustre de professorat, les associacions de mares i pares d’alumnat i les associacions de l’alumnat.

13. Podran enregistrar-se les sessions que realitze l’órgan col·legiat quan la decisió s’adopte per acord amb majoria dels membres amb dret a vot que el conformen. En aquest cas, el fitxer resultant de l’enregistrament, juntament amb la certificació expedida per la persona titular de la secretaria de l’autenticitat i la integritat d’aquest, i tots els documents en suport electrónic que s’utilitzen com a documents de la sessió, podran acompanyar l’acta de les sessions, sense necessitat de fer-hi constar els punts principals de les deliberacions. Tot aixó d’acord amb el que es disposa en la normativa vigent en matèria de protecció de dades personals i garantia dels drets digitals.

14. L’acta de cada sessió podrà aprovar-se en la mateixa reunió o en la immediata següent. La persona titular de la secretaria elaborarà l’acta amb el vistiplau de la presidenta o president i la remetrà a través de mitjans electrónics als membres de l’órgan col·legiat, els quals podran manifestar pels mateixos mitjans la seua conformitat o objeccions al text, a l’efecte de la seua aprovació, i es considerarà, en cas afirmatiu, aprovada en la mateixa reunió. En el cas de ser electróniques, i en la mesura en què les eines informàtiques proporcionades per la Generalitat no permeten la doble signatura, serà suficient amb la signatura digital de la persona titular de la secretaria. La secretària o el secretari podrà emetre certificació sobre els acords específics que s’hi hagen adoptat, sense perjudici de l’aprovació posterior de l’acta. En les certificacions d’acords adoptats emeses amb anterioritat a l’aprovació de l’acta, es farà constar expressament aquesta circumstància. La certificació sol·licitada per un membre del consell escolar serà expedida per la persona titular de la secretaria en el termini de cinc dies hàbils a comptar des de l’endemà de la sol·licitud. En l’emissió d’aquesta certificació, la secretària o secretari vetlarà per garantir la protecció de les dades personals, les llibertats públiques i els drets fonamentals de les persones físiques, especialment del seu honor i intimitat personal i familiar.

Quan s’haguera optat per l’enregistrament de les sessions celebrades o per la utilització de documents en suport electrónic, hauran de conservar-se de manera que es garantisca la integritat i l’autenticitat dels fitxers electrónics corresponents i l’accés a aquests per part dels membres de l’órgan col·legiat.

15. El consell escolar podrà decidir, per acord adoptat per la majoria dels membres amb dret a vot que el conformen, la realització d’algunes sessions de caràcter públic a fi de donar a conéixer el funcionament d’aquest órgan col·legiat a la comunitat educativa i propiciar la seua vinculació amb el quefer escolar. En aquestes sessions no es tractaran qüestions que tinguen caràcter confidencial o que afecten l’honor o intimitat de les persones.

16. Els acords que reculla l’acta estaran a la disposició dels membres de la comunitat educativa que ho sol·liciten, per a la seua consulta. No obstant aixó, el secretari o la secretària del consell escolar vetlarà per garantir la protecció de les dades personals, les llibertats públiques i els drets fonamentals de les persones físiques, especialment del seu honor i intimitat personal i familiar.

 

**Article 30. Estatut jurídic dels membres del consell escolar**

1. Les persones electes del consell escolar i les que formen part de les comissions que es formen en aquest, no estaran subjectes a mandat imperatiu, per la qual cosa podran votar atenent a l’interés general del centre. No obstant aixó, els representants de cada sector estan obligats a informar els seus representats de les qüestions tractades en aquest órgan de govern.

2. Les persones representants dels diferents col·lectius estaran a la disposició dels seus representats respectius quan aquests els requerisquen, per a informar dels assumptes que s’hagen de tractar en el consell escolar, per a informar-los dels acords presos i per a recollir les propostes que vulguen traslladar a aquest órgan de govern i participació.

3. Amb caràcter consultiu, els representants dels diversos sectors de la comunitat educativa en el consell escolar promouran reunions periódiques amb els representats respectius i en recaptaran l’opinió, especialment quan hi haja assumptes de transcendència. Així mateix, podran sol·licitar, en assumptes d’especial interés, l’opinió dels órgans de participació i col·laboració dels diferents sectors de la comunitat educativa.

4. De totes aquelles decisions que es prenguen en les sessions del consell escolar s’informarà els diferents sectors que hi són representats. A tal fi, en la primera reunió que es realitze una vegada constituït el consell escolar o, en tot cas, a l’inici del curs, cada sector decidirà el procediment per a informar els seus representats de la manera que estimen més adequada per a garantir aquest objectiu.

5. En tot cas, els representants en el consell escolar tindran, en l’exercici de les seues funcions, el deure de confidencialitat en els assumptes relacionats amb persones concretes i que puguen afectar l’honor i intimitat d’aquestes.

6. Les persones electes podran ser destituïdes quan el nombre de faltes reiterades d’assistència no justificades a les sessions convocades al llarg d’un curs acadèmic supere el 50 %. La decisió haurà de ser presa en l’última sessió del consell escolar, per majoria dels membres amb dret a vot que el conformen, amb la prèvia audiència de la persona afectada. En aquest cas, la vacant es cobrirà per la llista de reserva.

7. El professorat que es trobe gaudint de permisos o llicències reglamentaris, o en situació d’incapacitat temporal, té dret a participar en el consell escolar i, per tant, té dret a ser convocat a les reunions que corresponguen, encara que la seua absència estiga justificada.

8. No podran abstindre’s en les votacions els qui per la seua qualitat d’autoritat o de personal al servei de les administracions públiques, tinguen la condició de membres nats del consell escolar, en virtut del càrrec que exercisquen, excepte quan li siga aplicable qualsevol dels motius d’abstenció regulats en la Llei 40/2015, d’1 d’octubre, de règim jurídic del sector públic.

9. Al personal que forme part del consell escolar que tinga la condició d’empleat públic se li podrà exigir la responsabilitat disciplinària corresponent com a conseqüència de l’incompliment de les seues funcions.

 

**Article 31. Comissions del consell escolar**

1. El consell escolar de cada centre constituirà totes aquelles comissions de treball que decidisca i en la manera que es determine en les seues própies normes d’organització i funcionament. En aquestes comissions, que no tindran caràcter decisori ni vinculant, es procurarà, la paritat entre dones i homes. Podran incorporar-se a aquestes comissions, a criteri del consell escolar, altres membres de la comunitat educativa.

2. En qualsevol cas, hauran de constituir-se, almenys, la comissió de gestió económica, la comissió d’inclusió, igualtat i convivència i la comissió pedagógica, d’activitats extraescolars i complementàries i de serveis complementaris de menjador i transport, així com aquelles altres que es determine.

3. La comissió de gestió económica estarà integrada, almenys, per les persones titulars de la direcció del centre i de la secretaria, una persona representant del professorat, una persona representant de les mares, pares o representants legals de l’alumnat i una persona representant de l’alumnat, triats, si escau, entre els membres del consell escolar per cada un dels sectors respectius. La comissió de gestió económica formularà propostes a l’equip directiu per a l’elaboració del projecte de gestió i del pressupost del centre docent. Així mateix, analitzarà el desenvolupament del projecte de gestió, el compliment del pressupost aprovat, i emetrà un informe que s’elevarà perquè en prenga coneixement el consell escolar. També emetrà un informe previ no vinculant a l’aprovació per part del consell escolar del pressupost del centre i del compte anual amb la liquidació d’aquest.

4. La comissió d’inclusió, igualtat i convivència, estarà integrada, almenys, per les persones titulars de la direcció i de la secretaria, la persona coordinadora d’igualtat i convivència del centre, una persona representant del professorat del centre, una persona representant de les mares, pares o representants legals de l’alumnat i una persona representant de l’alumnat, triats, en el seu cas, entre els membres del consell escolar per cadascun dels sectors respectius. Aquesta comissió tindrà com a objectiu el disseny i la posada en marxa d’iniciatives encaminades a la inclusió i a l’eliminació de les barreres a l’accés, participació i aprenentatge, i a la igualtat entre homes i dones, seguint les directrius del Pla director de coeducació i dels plans d’igualtat de la Generalitat que siguen aplicables, amb especial atenció als casos d’assetjament escolar i de discriminació de qualsevol índole, i a la mediació per a la resolució de conflictes, particularment els relacionats amb la violència escolar.

5. La comissió pedagógica, d’activitats extraescolars i complementàries i de serveis complementaris de menjador i transport estarà integrada, com a mínim, per les persones titulars de la direcció del centre, de la vicedirecció i de la secretaria, l’encarregada o l’encarregat de menjador, si n’hi ha, una persona representant del professorat del centre, una persona representant de les mares, pares o representants legals de l’alumnat i una persona representant de l’alumnat, triats, si escau, entre els membres del consell escolar per cadascun dels sectors respectius. Aquesta comissió podrà proposar totes aquelles intervencions de caràcter pedagógic, artisticocultural i cívic que promoguen la formació integral de l’alumnat i la consolidació dels aprenentatges formals i no formals realitzats, així com de les competències associades a aquests.

6. La programació de les activitats dissenyades per les diferents comissions serà presentada per a la valoració i l’aprovació del consell escolar de centre, de manera que figure en el pla d’actuació per a la millora, se n’avaluen els resultats de les activitats en la memória final de curs i quede constància formal en la secretaria del centre a l’efecte de participació del professorat.

 

**Índex** **?**

 

Secció segona. El claustre de professorat

 

**Article 32. Claustre de professorat**

1. El claustre de professorat és l’órgan propi de participació del professorat en el govern del centre, i té la responsabilitat de planificar, coordinar, informar i, si escau, decidir sobre els aspectes educatius i acadèmics del centre.

2. El claustre de professorat serà presidit per la persona titular de la direcció del centre i estarà integrat per la totalitat del professorat que preste servei en aquest centre.

3. Als centres que disposen de personal no docent especialitzat de suport a la inclusió, aquest personal podrà participar en el claustre, amb veu peró sense vot.

 

**Article 33. Competències del claustre de professorat**

El claustre de professorat, sense menyscapte dels principis generals previstos en la normativa vigent, tindrà les competències següents:

a) Formular a l’equip directiu i al consell escolar propostes per a l’elaboració dels projectes i normes del centre (projecte educatiu, projecte de gestió, normes d’organització i funcionament, programació general anual, i tots aquells plans i programes que determine l’Administració educativa).

b) Establir els criteris per a l’elaboració de la concreció dels currículums i del pla d’actuació per a la millora.

c) Establir els criteris pedagógics per a l’assignació i coordinació de les tutories.

d) Aprovar i avaluar la concreció del currículum, els aspectes pedagógics dels projectes i el pla d’actuació per a la millora; decidir les seues possibles modificacions, tenint en compte el que s’estableix en el projecte educatiu de centre i en les avaluacions realitzades.

e) Informar la programació general anual i la memória final de curs abans de la seua presentació al consell escolar.

f) Aprovar la planificació general de les sessions d’avaluació i qualificació dins del marc normatiu, així com el calendari d’avaluacions; analitzar i valorar l’evolució del rendiment escolar general del centre a través dels resultats de les avaluacions i elevar informes al consell escolar amb les propostes de millora.

g) Fixar els criteris referents a l’atenció a la diversitat, orientació, tutoria, avaluació i recuperació de l’alumnat dins el marc normatiu, així com els criteris pedagógics per a l’elaboració dels horaris de l’alumnat i del professorat, i per a la constitució de grups d’alumnat.

h) Proposar mesures i iniciatives que afavorisquen la convivència, la igualtat entre dones i homes i la resolució pacífica de conflictes al centre docent.

i) Conéixer, en els termes que establisca el centre, la resolució de conflictes disciplinaris i la imposició de sancions.

j) Proposar mesures i iniciatives que fomenten la col·laboració de les famílies per a la millora del rendiment acadèmic de l’alumnat, el control de l’absentisme i la millora de la convivència.

k) Emetre informe sobre les normes d’organització i funcionament del centre docent abans de la seua presentació al consell escolar.

l) Analitzar i valorar el funcionament general del centre i els resultats de les avaluacions internes i externes en les quals participe el centre.

m) Realitzar el seguiment i avaluar l’acompliment dels diferents protocols d’actuació definits per la conselleria competent en matèria d’educació.

n) Promoure i aprovar iniciatives en l’àmbit de la inclusió, la investigació i la innovació, el foment de la lectura, l’ús de les tecnologies de la informació i la comunicació, la formació del professorat del centre i la participació de la comunitat educativa i d’agents comunitaris.

o) Conéixer les candidatures a la direcció del centre i els projectes de direcció presentats.

p) Triar el professorat que represente el claustre en el consell escolar del centre i participar en la selecció del director o de la directora en els termes establerts en la normativa específica d’aquesta matèria.

q) Conéixer les relacions del centre docent amb altres institucions del seu entorn.

r) Conéixer i establir propostes per a la dinamització de les relacions del centre docent amb altres institucions del seu entorn.

s) Promoure iniciatives i actuacions que propicien la participació i relació amb els altres sectors de la comunitat educativa i les seues organitzacions.

t) Fomentar la participació del professorat del centre en el programa anual de formació, en les convocatóries i activitats anuals de l’órgan competent en formació del professorat i en els projectes d’investigació i innovació educativa, així com en aquells equips de treball que es pogueren constituir.

u) Conéixer el programa anual de formació del professorat del centre d’acord amb la proposta de la comissió de coordinació pedagógica i la participació del centre en les convocatóries de formació del professorat i innovació educativa.

v) Participar activament per tal d’aconseguir un adequat grau d’integració de les tecnologies de la informació i la comunicació al centre, de manera que es respecte sempre la normativa vigent en matèria TIC i de protecció de dades.

w) Elaborar propostes i informes, a iniciativa própia, a petició de la direcció del centre o a petició de l’Administració educativa, sobre el funcionament del centre.

x) Formular propostes d’actuacions relacionades amb la conservació del medi ambient i el desenvolupament sostenible, en referència al consum adequat d’aigua i energia, al tractament dels residus i a la utilització de materials reciclables o reutilitzables.

y) Qualsevol altra que l’Administració educativa determine en el seu àmbit de competències.

 

**Article 34. Règim de funcionament del claustre de professorat**

1. El claustre de professorat es reunirà, com a mínim, una vegada al trimestre i sempre que el convoque la direcció del centre, per própia iniciativa o a sol·licitud de, com a mínim, un terç dels seus components. En tot cas, serà preceptiva, a més, una reunió a principi de curs i una altra al final de curs.

2. L’anunci de la convocatória es notificarà a tots els membres del claustre per qualsevol mitjà que assegure la recepció de l’anunci. Així mateix, es publicarà la convocatória en un lloc visible de la sala de professorat.

3. Per a les reunions ordinàries, la direcció del centre convocarà els membres del claustre de professorat amb una antelació mínima de quaranta-huit hores. Així mateix, i amb la mateixa antelació, posarà a la disposició dels membres, preferentment per mitjans electrónics o telemàtics oferits per la Generalitat, la documentació que serà objecte de debat i, si escau, aprovació.

4. No podrà ser objecte de deliberació o acord cap assumpte que no figure en l’ordre del dia, llevat que estiguen presents tots els membres del claustre i siga declarada la urgència de l’assumpte pel vot favorable de la majoria dels membres presents.

5. Es podran realitzar convocatóries extraordinàries, amb una antelació mínima de vint-i-quatre hores, quan la naturalesa dels assumptes que hagen de tractar-se així ho aconselle.

6. L’assistència a les sessions del claustre de professorat és obligatória per a tots els seus membres.

7. El professorat que es trobe gaudint de permisos o llicències reglamentaris, o en situació d’incapacitat temporal, té dret a participar en el claustre i, per tant, té dret a ser convocat a les reunions que corresponguen, encara que la seua absència estiga justificada. Quan, per permís, llicència o incapacitat temporal, algun membre no puga assistir-hi, no podrà delegar el seu vot.

8. El règim jurídic del claustre de professorat s’ajustarà al que s’estableix en la normativa bàsica reguladora dels órgans col·legiats de les diferents administracions públiques, en aquest decret i en la seua normativa de desplegament, i el seu funcionament, en alló que no preveja aquesta normativa, es regirà per les normes própies d’organització i funcionament del centre, sempre que no vagen en contra de les disposicions anteriorment esmentades.

9. Per a la vàlida constitució del claustre, a l’efecte de la celebració de sessions, deliberacions i presa d’acords, es requerirà la presència de la persona titular de la direcció del centre i, si escau, de la secretaria, o de les persones que les substituïsquen, i la meitat més un dels seus membres amb dret a vot.

10. Els acords seran aprovats per majoria dels membres presents, que podran formular el seu vot particular expressat verbalment durant la sessió de claustre i recollit formalment per la secretària o el secretari del centre en l’acta de la sessió corresponent amb el sentit del vot i els motius que el justifiquen.

11. El professorat que forme part de l’equip directiu del centre no podrà abstindre’s en les votacions corresponents a aquest órgan col·legiat, excepte quan li siga aplicable qualsevol dels motius d’abstenció regulats en la Llei 40/2015, d’1 d’octubre.

12. De cada sessió que realitze el claustre, la secretària o secretari n’estendrà acta, la qual especificarà necessàriament els assistents, l’ordre del dia de la reunió, les circumstàncies de lloc i temps en què s’ha realitzat, els punts principals de les deliberacions així com el contingut dels acords adoptats.

13. Les actes es transcriuran en el llibre d’actes, on s’anotaran totes aquestes per ordre de dates i de manera successiva, sense deixar espais en blanc. El llibre d’actes, si escau, serà diligenciat per la directora o el director.

14. En l’acta figurarà, a sol·licitud de les persones membres del claustre, el vot contrari a l’acord adoptat, el sentit del seu vot favorable o la seua abstenció. Així mateix, qualsevol membre té dret a sol·licitar la transcripcióíntegra de la seua intervenció o proposta, sempre que es referisca a algun dels punts de l’ordre del dia i aporte, en l’acte, o en el termini de quaranta-huit hores, el text que es corresponga fidelment amb la seua intervenció, que es farà així constar en l’acta o s’unirà en cópia a aquesta.

15. Abans de l’aprovació de l’acta, aquesta es posarà en coneixement dels membres del claustre per qualsevol mitjà que determine la direcció del centre.

16. L’acta de cada sessió podrà aprovar-se en la mateixa reunió o en la reunió immediatament posterior, i serà signada per la secretària o secretari del claustre, amb el vistiplau de la directora o director, per mitjans físics o electrónics. En el cas de ser electrónics, i en la mesura en què les eines informàtiques proporcionades per la Generalitat no permeten la doble signatura, serà suficient amb la signatura digital de la persona titular de la secretaria. La secretària o secretari podrà emetre una certificació sobre els acords específics que s’hi hagen adoptat, sense perjudici de la posterior aprovació de l’acta. En les certificacions d’acords adoptats emeses amb anterioritat a l’aprovació de l’acta, es farà constar expressament aquesta circumstància. La certificació sol·licitada per un membre del claustre serà expedida per la persona titular de la secretaria en el termini que establisca la direcció del centre. En l’emissió d’aquesta certificació, la secretària o secretari vetlarà per garantir la protecció de les dades personals, les llibertats públiques i els drets fonamentals de les persones físiques, especialment del seu honor i intimitat personal i familiar.

 

**Índex** **?**

 

TÍTOL III  
 Òrgans de coordinació docent

 

CAPÍTOL I  
 Disposicions generals

 

**Article 35. Òrgans de coordinació docent**

1. Correspon a la conselleria competent en matèria d’educació regular el funcionament dels órgans de coordinació docent i potenciar els equips educatius del professorat que imparteix docència en el mateix curs, així com la col·laboració i el treball en equip del professorat que imparteix docència a un mateix grup.

2. Als centres que imparteixen Educació Secundària Obligatória i Batxillerat es constituiran els órgans de coordinació docent següents:

a) Comissió de coordinació pedagógica.

b) Equips educatius.

c) Departaments didàctics.

d) Departament d’orientació acadèmica i professional.

e) Tutoria

f) Altres figures de coordinació que puguen ser determinades per la conselleria competent en matèria d’educació, amb caràcter general o de forma particular per a algun centre.

3. Als centres que imparteixen, a més, ensenyaments de Formació Professional o de règim especial es constituiran, a més dels departaments didàctics, els departaments de família professional.

4. Els centres disposaran d’un nombre global d’hores lectives setmanals perquè les persones que coordinen els equips educatius, les direccions dels departaments i les altres figures de coordinació desenvolupen les seues funcions. Aquest nombre es determinarà per la conselleria competent en matèria d’educació i tindrà en compte les unitats que tinga en funcionament el centre educatiu així com altres característiques singulars.

5. La direcció del centre, en l’exercici de les seues competències, oït el claustre, disposarà d’autonomia per a distribuir entre les persones designades per a realitzar aquestes funcions el nombre total d’hores que s’assignen al centre per a la coordinació docent.

 

**Índex** **?**

 

CAPÍTOL II  
 Comissió de coordinació pedagógica

 

**Article 36. La comissió de coordinació pedagógica**

1. La comissió de coordinació pedagógica és l’órgan responsable de coordinar, de manera habitual i permanent, els assumptes relacionats amb les actuacions pedagógiques, el desenvolupament dels programes educatius i la seua avaluació.

2. Als centres educatius d’Educació Secundària la comissió de coordinació pedagógica estarà integrada, com a mínim, per la directora o director, que serà la presidenta o president; les o els caps d’estudis i les direccions de departament. En l’exercici de la seua autonomia, la direcció del centre podrà nomenar altres persones com a integrants d’aquesta comissió.

3. Actuarà com a secretari o secretària de la comissió la persona que designe la direcció del centre d’entre els seus membres a proposta de la comissió.

4. La comissió podrà incorporar altres membres del claustre per a realitzar les tasques previstes en l’àmbit de les seues atribucions.

5. El calendari de reunions i el programa d’activitats de la comissió de coordinació pedagógica s’inclourà en la programació general anual.

6. Les reunions de la comissió esmentada seran convocades pel president o presidenta de la comissió i l’assistència a aquestes serà obligatória per a tots els seus membres.

 

**Article 37. Atribucions de la comissió de coordinació pedagógica**

La comissió de coordinació pedagógica tindrà les atribucions següents:

a) Analitzar, des del punt de vista educatiu, el context cultural i sociolingüístic del centre a fi de proposar a l’equip directiu el projecte lingüístic de centre.

b) Establir les directrius per a l’elaboració i revisió de les programacions i comprovar-ne el compliment.

c) Elaborar la proposta d’organització de l’orientació educativa i de l’acció tutorial.

d) Elaborar la proposta dels criteris i els procediments previstos per a realitzar les adaptacions curriculars significatives a l’alumnat amb necessitats educatives especials.

e) Fer la proposta de criteris per a l’organització dels suports personals per a la inclusió de l’alumnat.

f) Coordinar l’organització i implementació de les mesures de resposta per a la inclusió.

g) Assegurar la coherència entre el projecte educatiu i els diferents projectes, plans, programes i actuacions desenvolupats pel centre.

h) Vetlar pel compliment i la posterior avaluació del projecte educatiu de centre, de les programacions didàctiques i, en general, de la pràctica docent del centre.

i) Establir els aspectes generals que s’han de tractar en les reunions de coordinació amb les famílies per part del professorat que exerceix la tutoria.

j) Proposar al claustre la planificació de les sessions d’avaluació, d’acord amb les decisions incloses en el projecte educatiu de centre.

k) Proposar a l’equip directiu la distribució dels recursos del centre.

l) Promoure activitats de formació i perfeccionament del professorat.

m) Promoure la utilització integrada de les tecnologies de la informació i les comunicacions al centre.

n) Fomentar l’avaluació de totes les activitats, plans, programes i projectes del centre, i impulsar i proposar actuacions d’autoavaluació i millora.

o) Vetlar per la coherència en l’elecció de llibres o materials curriculars i la seua relació amb el projecte educatiu de centre.

p) Col·laborar en el desenvolupament d’activitats de foment de la lectura.

q) Qualsevol altra que l’Administració educativa determine en el seu àmbit de competències.

 

**Índex** **?**

 

CAPÍTOL III  
 Equips educatius

 

**Article 38. Equips educatius**

1. En l’Educació Secundària Obligatória i el Batxillerat, actuaran com a órgan de coordinació docent els equips educatius.

2. Es constituirà un equip educatiu per a cadascun dels grups d’Educació Secundària Obligatória i Batxillerat que serà coordinat per la persona que exercisca la tutoria del grup.

3. Els equips educatius actuaran sota la supervisió de la direcció d’estudis.

 

**Article 39. Funcions dels equips educatius**

Són funcions dels equips educatius les següents:

a) Formular propostes a l’equip directiu, a la comissió de coordinació pedagógica i al claustre de professorat, relatives a l’elaboració i modificació del projecte educatiu de centre i del pla d’actuació per a la millora.

b) Dur a terme les estratègies de detecció i intervenció amb l’alumnat que presenta necessitats específiques de suport educatiu, segons les directrius emanades de la comissió de coordinació pedagógica.

c) Realitzar les adaptacions curriculars significatives per a l’alumnat amb necessitats educatives especials, després d’avaluar-lo amb la participació del departament d’orientació, que ha de participar també directament en la seua elaboració i redacció, de manera coordinada amb la persona que exercisca la tutoria d’aquest alumnat.

d) Coordinar-se amb els equips educatius del mateix nivell i de la mateixa etapa i, en aquest últim cas, amb la finalitat de facilitar una transició adequada entre els diferents cursos.

e) Desenvolupar les actuacions incloses en els diferents plans i projectes desenvolupats pel centre.

f) Proposar la informació que s’ha de transmetre a les mares, pares o representants legals de l’alumnat sobre els criteris d’avaluació i promoció.

g) Participar en el desenvolupament del pla d’igualtat i convivència.

h) Adoptar criteris metodológics comuns per a facilitar la coherència del procés d’ensenyament i aprenentatge amb tot l’alumnat del grup.

i) Realitzar propostes d’activitats extraescolars i complementàries per a l’alumnat.

j) Elaborar propostes d’actuació i participar de manera activa al web del centre, per tal de crear una eina de comunicacióàgil i actualitzada.

k) Realitzar propostes per reduir la càrrega de treball que l’alumnat ha de realitzar a casa, de manera que no perjudique el dret de l’alumnat a l’oci, a l’esport i a la participació en la vida social i familiar.

l) Qualsevol altra que l’Administració educativa determine en el seu àmbit de competències.

 

**Article 40. Coordinació dels equips educatius**

Les persones que exerceixen la coordinació dels equips educatius tindran les funcions següents:

a) Coordinar les activitats acadèmiques de l’equip, atenent l’especificitat dels diferents àmbits, matèries o móduls que s’imparteixen.

b) Coordinar l’avaluació de la pràctica docent de l’equip i dels projectes i activitats que desenvolupen.

c) Convocar i presidir les reunions de l’equip i organitzar el calendari de les reunions, el qual s’inclourà en la programació general anual, i estendre acta d’aquestes.

d) Coordinar el desenvolupament de les activitats complementàries i extraescolars que figuren en la programació general anual.

e) Qualsevol altra que l’Administració educativa determine en el seu àmbit de competències.

 

**Índex** **?**

 

CAPÍTOL IV  
 Els departaments didàctics i de família professional

 

**Article 41. Departaments didàctics i de família professional**

1. Els departaments didàctics i de família professional són els órgans de coordinació docent que organitzen i desenvolupen l’ensenyament propi de les matèries, àmbits o móduls.

2. La conselleria competent en matèria educativa establirà la denominació i els criteris per a la constitució dels departaments didàctics i de família professional en els centres que imparteixen Educació Secundària Obligatória, Batxillerat, Formació Professional o ensenyaments de règim especial.

3. Els departaments estaran coordinats i dirigits per una direcció de departament designada per la direcció del centre, oït el departament, preferentment entre el professorat funcionari del cos de catedràtics amb destinació definitiva de l’especialitat del departament. No obstant aixó, la direcció del centre, escoltat el departament, podrà designar una professora o professor del cos de professorat d’Ensenyament Secundari o de professorat tècnic de Formació Professional que hi pertanga, preferentment amb destinació definitiva al centre, per a exercir la direcció del departament.

4. En cas de baixa o absència temporal de la persona que exercisca la direcció del departament, desenvoluparà les seues funcions per suplència qualsevol altre membre designat per la direcció del centre, oït el departament, que podrà formular una proposta no vinculant.

5. Els departaments didàctics i de família professional estaran compostos per tot el professorat que impartisca ensenyaments assignats al departament.

6. Els departaments didàctics en Educació Secundària actuaran sota la supervisió de la direcció d’estudis.

7. Els departaments de família professional actuaran sota la supervisió de la direcció d’estudis de Formació Professional. En cas que no n’hi haja, actuaran sota la supervisió de la direcció d’estudis del centre.

8. L’assistència a les reunions dels departaments didàctics i de família professional serà obligatória per a tots els membres.

9. El professorat que tinga més d’una especialitat o impartisca matèries adscrites a diferents departaments pertanyerà al departament al qual corresponga la plaça que ocupa, amb independència de l’adscripció funcional a un altre departament que impartisca alguna matèria, àmbit o módul del primer.

 

**Article 42. Competències dels departaments**

Són competències dels departaments les següents:

a) Formular propostes a l’equip directiu, a la comissió de coordinació pedagógica i al claustre de professorat, relatives a l’elaboració i modificació del projecte educatiu de centre i del pla d’actuació per a la millora.

b) Elaborar les programacions didàctiques dels ensenyaments corresponents a les matèries, móduls i àmbits integrats en el departament, d’acord amb les directrius de la comissió de coordinació pedagógica i sota la coordinació de la direcció de departament.

c) Dur a terme el seguiment del desenvolupament de les programacions didàctiques.

d) Proposar els materials curriculars d’acord amb els criteris establits pel claustre de professorat i la utilització de les tecnologies de la informació i la comunicació, d’acord amb el projecte educatiu del centre.

e) Proposar activitats de formació que promoguen l’actualització didàctica del professorat i la utilització de les tecnologies de la informació i la comunicació, d’acord amb el projecte educatiu del centre.

f) Promoure el treball col·laboratiu entre els membres del departament i entre els diferents departaments a través de projectes que afavorisquen la consecució dels objectius del projecte educatiu del centre.

g) Dur a terme les estratègies de detecció i intervenció amb l’alumnat que presenta necessitats específiques de suport educatiu, segons les directrius emanades de la comissió de coordinació pedagógica i del departament d’orientació.

h) Establir els plans de recuperació per a l’alumnat amb matèries, móduls i àmbits pendents de superar de cursos anteriors.

i) Deliberar sobre les reclamacions de l’alumnat a les qualificacions obtingudes en les matèries, àmbits i móduls de la seua competència.

j) Col·laborar en l’organització i desenvolupament de qualsevol activitat de centre aprovada en la programació general anual.

k) Organitzar i proposar activitats complementàries i extraescolars relacionades amb les matèries, àmbits i móduls que imparteix el professorat adscrit al departament.

l) Proposar l’oferta parcial de móduls professionals que puguen ser impartits pel departament.

m) Organitzar les matèries, móduls i àmbits en la llengua que corresponga d’acord amb el programa d’educació plurilingüe i intercultural del centre.

n) Elaborar al final de curs una memória en la qual s’avalue el desenvolupament de la programació didàctica, la pràctica docent i els resultats obtinguts.

o) Qualsevol altra que l’Administració educativa determine en el seu àmbit de competències.

 

**Article 43. Funcions de la direcció dels departaments**

1. Són funcions de la persona encarregada de la direcció del departament didàctic:

a) Dirigir i coordinar el conjunt d’accions que són competència del departament i vetlar pel seu compliment en el marc del projecte educatiu, i de la resta de normes en vigor.

b) Coordinar i presidir les reunions, ordinàries i extraordinàries, del departament.

c) Representar el departament en la comissió de coordinació pedagógica a la qual traslladarà les propostes del professorat que l’integra. Així mateix, traslladarà als membres del departament la informació i directrius d’actuació que emanen de la comissió.

d) Elaborar els informes relacionats amb les reclamacions sobre l’avaluació final de curs que afecten el seu departament, d’acord amb les deliberacions dels seus membres, i comunicar per escrit a la direcció del centre les decisions adoptades.

e) Coordinar l’ús dels espais i instal·lacions assignats, proposar l’adquisició de material i de l’equipament específic del departament i vetlar pel seu manteniment, mentre es garanteix, així mateix, la conservació i actualització de l’inventari.

f) Coordinar el professorat adscrit amb la finalitat de redactar la programació didàctica de les matèries, àmbits i móduls assignats al departament i d’elaborar la memória final de curs d’acord amb l’avaluació realitzada per aquest equip.

g) Qualsevol altra que l’Administració educativa determine en el seu àmbit de competències.

2. Són funcions de la persona encarregada de la direcció del departament de família professional, a més de les que s’especifiquen en el punt anterior, les següents:

a) Coordinar la programació dels cicles formatius.

b) Col·laborar amb l’equip directiu en el foment de les relacions amb els centres de treball que participen en la formació pràctica de l’alumnat.

c) Col·laborar amb la o el cap d’estudis en la realització de les proves d’accés als cicles formatius de grau mitja i grau superior.

3. La persona que exercisca la direcció del departament desenvoluparà les seues funcions un curs acadèmic i se li podrà prorrogar anualment, sempre que continuen formant part del departament.

4. Les persones que exercisquen la direcció del departament hi podran renunciar per causa justificada, la qual haurà de ser acceptada per la direcció del centre. Així mateix, podran ser destituïdes per la direcció del centre a proposta raonada de la majoria dels components del departament i amb l’audiència prèvia a la persona interessada.

 

**Índex** **?**

 

CAPÍTOL V  
 El departament d’orientació acadèmica i professional ****[1]****

 

*Derogat*

 

**Índex** **?**

 

CAPÍTOL VI  
 La tutoria

 

**Article 47. La tutoria**

1. La finalitat de l’acció tutorial és contribuir, juntament amb les famílies, al desenvolupament personal i social de l’alumnat, tant en l’àmbit acadèmic com en el personal i social, i realitzar el seguiment individual i col·lectiu de l’alumnat per part de tot el professorat.

2. La tutoria i l’orientació de l’alumnat formaran part de la funció docent. Cada grup d’alumnes tindrà una tutora o un tutor. Podrà ser tutora o tutor qui impartisca alguna matèria, àmbit o módul del currículum en el mateix grup.

3. La tutora o el tutor serà designat per la direcció del centre, a proposta de la direcció d’estudis, d’acord amb els criteris pedagógics establits amb caràcter previ pel claustre. En tot cas, la direcció del centre decidirà, amb criteris pedagógics, l’assignació de les tutories per tal de donar la millor resposta educativa a l’alumnat del centre.

4. En primer d’Educació Secundària Obligatória, les persones que exercisquen la tutoria seran, sempre que siga possible, professorat amb destinació definitiva al centre. Excepcionalment, la direcció del centre podrà designar professorat sense destinació definitiva al centre i ho comunicarà, mitjançant una proposta raonada, a la inspecció d’educació.

5. En el cas de cicles formatius, la tutoria de cada grup recaurà sobre el professorat de les especialitats amb atribució docent en els móduls professionals que componen el cicle segons la normativa que estableix els títols corresponents.

6. La direcció d’estudis coordinarà l’acció tutorial. En aquest sentit, la direcció d’estudis convocarà les reunions periódiques que siguen necessàries durant el curs, així com les requerides per al desenvolupament adequat d’aquesta funció.

7. L’acció tutorial podrà complementar-se mitjançant la utilització de plataformes electróniques que proporcione la Generalitat o que siguen degudament autoritzades.

 

**Article 48. Funcions de les persones que exerceixen la tutoria**

1. Les funcions de les persones que exercisquen la tutoria són les següents:

a) Participar en el desenvolupament de l’acció tutorial i en les activitats d’orientació, sota la coordinació de la direcció d’estudis i en col·laboració amb el departament d’orientació.

b) Dur a terme les actuacions establides en el projecte educatiu de centre i en el pla d’actuació per a la millora respecte de la tutoria.

c) Vetlar pels processos educatius de l’alumnat i promoure la implicació en el seu procés educatiu.

d) Vetlar per la convivència del grup d’alumnes i la participació d’aquest en les activitats del centre.

e) Coordinar el professorat i la resta de professionals que intervenen en el seu grup respecte del procés educatiu de l’alumnat.

f) Facilitar la inclusió de l’alumnat i fomentar-hi el desenvolupament d’actituds participatives i positives que consoliden les bones relacions del grup.

g) Coordinar el procés d’avaluació de l’alumnat del seu grup.

h) Coordinar l’equip educatiu en la planificació, desenvolupament i avaluació de les mesures de resposta i inclusió proposades per a l’alumnat del seu grup classe, com a conseqüència de l’avaluació del procés educatiu i aprenentatge de l’alumnat.

i) Orientar i assessorar l’alumnat en els processos educatius i sobre les seues possibilitats acadèmiques i professionals.

j) Col·laborar amb el departament d’orientació en els temes que establisca la direcció d’estudis.

k) Ajudar a resoldre les demandes i inquietuds de l’alumnat i mediar, en col·laboració amb la delegada o el delegat del grup, davant de la resta del professorat i l’equip directiu.

l) Coordinar les activitats complementàries i extraescolars de l’alumnat del grup.

m) Informar les mares, pares o representants legals, professorat i alumnat del grup, pels mitjans, preferentment telemàtics, que l’Administració pose al seu abast, de tot alló que els concernisca en relació amb les activitats docents i amb el procés educatiu del seu alumnat.

n) Facilitar a les mares, pares o representants legals, l’exercici del dret i del deure de participar i implicar-se en el procés educatiu dels fills i filles.

o) Fomentar la cooperació educativa entre el professorat i les mares, pares o representants legals de l’alumnat.

p) Qualsevol altra que l’Administració educativa determine en el seu àmbit de competències.

2. En les primeres sessions de tutoria, la tutora o el tutor haurà d’informar el grup, per a cada matèria, àmbit o módul, dels criteris d’avaluació, de qualificació i de les proves que cal fer, d’acord amb els objectius i continguts de l’ensenyament en cada curs o període d’avaluació, de la programació, dels drets i deures de l’alumnat, del procediment de reclamació de qualificacions, de l’horari de tutories, així com del sistema de control de faltes d’assistència de l’alumnat.

3. En la primera reunió conjunta amb els representants legals de l’alumnat del grup, que se celebrarà a l’inici del curs escolar, la tutora o el tutor informarà de tots els aspectes indicats en l’apartat anterior. Els centres comunicaran als representants legals de l’alumnat les hores que cada tutor o tutora disposa en el seu horari per a atendre’ls.

4. La tutora o el tutor informarà per escrit o pels mitjans telemàtics que l’Administració pose al seu abast, després de cada sessió d’avaluació, les mares, pares o representants legals de l’alumnat sobre el procés educatiu d’aquest.

5. La direcció del centre garantirà, pel que fa a l’Educació Secundària Obligatória, una trobada trimestral de la tutora o el tutor de grup amb les mares, pares o representants legals de l’alumnat. A petició de les mares, pares o representants legals, i per altres motius que ho aconsellen, la direcció del centre facilitarà una trobada entre aquests i la tutora o el tutor del grup. En aquestes trobades podrà participar, si s’escau, el professorat que impartisca docència al grup.

6. Les tutores i els tutors tindran a la seua disposició l’assessorament del departament d’orientació per a l’organització de l’acció tutorial, sota la coordinació de la direcció d’estudis.

7. En el cas dels cicles formatius, a més de la tutoria docent, assumirà les funcions següents en relació amb el módul de formació en centres de treball:

a) L’elaboració del programa formatiu del módul, en col·laboració amb el responsable designat a aquest efecte pel centre de treball.

b) Preparació, seguiment i avaluació d’aquest módul.

c) La relació periódica amb el responsable designat pel centre de treball per al seguiment del programa formatiu, a fi de contribuir a fer que aquest programa s’ajuste a la qualificació que es pretén.

d) L’atenció periódica a l’alumnat en l’institut durant el període de realització de la formació al centre de treball, per tal d’atendre els problemes d’aprenentatge que es presenten i valorar el desplegament de les activitats corresponents al programa de formació.

e) Qualsevol altra que l’Administració educativa determine en el seu àmbit de competències.

8. En els cicles formatius de grau superior, la tutora o el tutor coordinarà el módul professional de projecte i s’encarregarà de la formació de l’alumnat en la gestió dels projectes i en la planificació del desenvolupament individual d’aquest i comptarà, si és el cas, amb la persona que exercisca la tutoria individual del módul projecte.

 

**Índex** **?**

 

CAPÍTOL VII  
 Altres figures de coordinació

 

**Article 49. Altres figures de coordinació**

1. Als centres públics dependents de la Generalitat que imparteixen ensenyaments d’Educació Secundària Obligatória, Batxillerat i Formació Professional hi haurà, almenys, les figures de coordinació següents:

a) Coordinadora o coordinador d’Educació Secundària Obligatória.

b) Coordinadora o coordinador de les tecnologies de la informació i comunicació.

c) Coordinadora o coordinador de formació.

d) Coordinadora o coordinador d’igualtat i convivència.

e) Coordinadora o coordinador del programa de reutilització de llibres i materials curriculars.

f) Coordinadora o coordinador de cicles formatius.

g) Aquelles altres que es determinen per la conselleria competent en matèria d’educació.

2. La persona que exercisca alguna d’aquestes coordinacions podrà renunciar per causa justificada, la qual haurà de ser acceptada per la direcció del centre. Així mateix, podrà ser destituïda per la direcció a proposta raonada de la majoria de les persones components del claustre i amb la prèvia audiència a la persona interessada.

3. Les persones coordinadores enumerades anteriorment participaran en les activitats de formació específica que es programen des de l’órgan competent en formació del professorat.

4. Amb la finalitat d’afavorir l’autonomia dels centres, la direcció del centre, oït el claustre i el consell escolar, podrà assignar a determinat personal docent del centre la realització d’altres tasques necessàries per a l’organització i el bon funcionament del centre d’acord amb els criteris establits pel claustre de professorat, i a proposta de la direcció d’estudis. En aquest sentit, les hores de dedicació d’aquest personal per a dedicar-se a les tasques anteriors podran anar a càrrec del nombre global d’hores lectives setmanals establit en l’apartat 4 de l’article 35 d’aquest decret.

5. L’órgan competent en matèria de formació del professorat programarà activitats de formació per a aquelles altres coordinacions que puga establir l’Administració educativa.

 

**Article 50. Coordinadora o coordinador d****’Educaci****ó Secund****ària Obligat****ória**

1. En els centres que imparteixen Educació Secundària Obligatória hi haurà una persona coordinadora d’aquesta etapa. Serà designada per la directora o el director, a proposta de la direcció d’estudis i oït el claustre, entre el professorat preferentment amb destinació definitiva, que impartisca la major part de la seua càrrega lectiva en aquesta etapa.

2. La persona coordinadora d’Educació Secundària Obligatória desenvoluparà les funcions següents:

a) Participar en l’elaboració i redacció del projecte educatiu i del pla d’actuació per a la millora.

b) Elaborar el pla d’informació dirigit a les mares, pares i representants legals i a l’alumnat que s’incorporarà al centre, amb la finalitat d’exposar-los les seues característiques.

c) Coordinar les reunions del professorat que imparteix docència en els grups d’Educació Secundària Obligatória i les dels equips educatius d’aquesta etapa.

d) Col·laborar en la coordinació de l’acció tutorial en aquesta etapa educativa.

e) Col·laborar amb la direcció d’estudis en la coordinació amb els centres d’Educació Primària adscrits al centre a l’efecte d’escolarització, i formar part de l’equip de transició.

 

**Article 51. Coordinadora o coordinador de les tecnologies de la informació i comunicació**

1. La direcció del centre designarà la coordinadora o coordinador de les tecnologies de la informació i comunicació (TIC) entre el professorat de l’especialitat d’informàtica amb destinació definitiva en el centre, o, en absència d’aquests, preferentment entre els membres amb destinació definitiva al centre educatiu i amb formació i experiència en l’ús de les TIC, a proposta de la direcció d’estudis i oït el claustre.

2. Les funcions de la coordinadora o coordinador de TIC seran:

a) Coordinar l’ús de l’aula o aules d’informàtica del centre.

b) Vetlar pel manteniment del material informàtic.

c) Exercir la interlocució amb el Suport i Assistència Informàtica (SAI), així com amb l’Administració, en els temes relatius a les TIC.

d) Gestionar dins de l’aplicació d’inventari TIC proporcionada per l’Administració, el maquinari i el programari de què disposa el centre, i responsabilitzar-se que estiga localitzat i disponible.

e) Col·laborar en la confecció de l’inventari del material informàtic no inclós en l’aplicació d’inventari TIC.

f) Promoure i assessorar el claustre en la integració de les TIC en la tasca docent i la seua incorporació a la planificació didàctica i projectes d’innovació.

g) Assessorar en matèria informàtica la resta del professorat i informar de les activitats que es duguen a terme en l’aula o aules d’informàtica.

h) Conéixer i promoure l’ús de les aplicacions de gestió acadèmica, administrativa i de comunicació que l’Administració pose a l’abast dels centres educatius, i assessorar la comunitat educativa sobre l’ús d’aquestes.

i) Conéixer la normativa i ordenació reguladora de l’ús de les TIC al centre i assessorar la comunitat educativa sobre aquestes.

j) Col·laborar en el disseny del programa anual de formació del centre assessorant el claustre, i, específicament, la figura de la coordinació de formació, per a realitzar l’anàlisi de les necessitats formatives del claustre quant a l’àmbit TIC.

k) Assessorar la secretaria del centre en la seua funció d’atendre i difondre els requisits normatius perquè el centre complisca la normativa vigent en protecció de dades en els procediments administratius i en la manera de compartir informació mitjançant les tecnologies de la informació i la comunicació.

l) Qualsevol altra que l’Administració educativa determine en el seu àmbit de competències.

 

**Article 52. Coordinadora o coordinador de formació**

1. La direcció del centre designarà una persona responsable de la coordinació de la formació del professorat del centre entre el professorat del claustre, preferentment entre els membres amb formació en aquest àmbit de treball i destinació definitiva al centre educatiu, a proposta de la direcció d’estudis i oït el claustre.

2. Les funcions de la coordinadora o coordinador de formació són:

a) Detectar les necessitats de formació del claustre, tant en l’àmbit del projecte educatiu de centre i del pla d’actuació per a la millora com en l’àmbit de les necessitats individuals del professorat.

b) Coordinar la formació del professorat dins del pla anual de formació permanent del professorat.

c) Redactar la proposta del programa anual de formació del centre sobre la base de les necessitats detectades, de les recomanacions dels departaments i dels equips educatius, de les línies estratègiques generals del pla anual de formació permanent del professorat i de l’avaluació del disseny i execució del programa anual de cursos anteriors.

d) Coordinar amb el centre de formació, innovació i recursos per al professorat de referència les actuacions necessàries per a la posada en marxa i seguiment d’aquelles activitats de formació en l’àmbit del centre, que hagen sigut aprovades per l’Administració.

e) Col·laborar amb l’equip directiu en l’avaluació de la realització del programa anual de formació proposat pel centre, tant en la seua execució com en la millora dels resultats de l’alumnat.

f) Qualsevol altra que l’Administració educativa determine en el seu àmbit de competències.

 

**Article 53. Coordinadora o coordinador d****’igualtat i conviv****ència**

1. La direcció del centre designarà una persona responsable de la coordinació d’igualtat i convivència entre el professorat del claustre, preferentment entre els membres amb formació en aquest àmbit de treball i destinació definitiva al centre educatiu, a proposta de la direcció d’estudis i oït el claustre.

2. Les funcions de la coordinadora o coordinador d’igualtat i convivència són:

a) Coordinar les actuacions d’igualtat entre homes i dones referides en la Resolució de les Corts Valencianes núm. 98/IX, de 9 de desembre de 2015, i seguint les directrius del Pla director de coeducació i dels plans d’igualtat impulsats per la Generalitat, que siguen d’aplicació.

b) Coordinar les actuacions específiques en els centres educatius establides en l’article 24 de la Llei 23/2018, de 29 de novembre, de la Generalitat, d’igualtat de les persones LGTBI, per a garantir que totes les persones que conformen la comunitat educativa puguen exercir els drets fonamentals que empara la legislació autonómica, estatal i internacional.

c) Col·laborar amb la direcció del centre i amb la comissió de coordinació pedagógica en l’elaboració, desplegament i avaluació del pla d’igualtat i convivència del centre, tal com estableix la normativa vigent.

d) Coordinar les actuacions previstes en el pla d’igualtat i convivència.

e) Formar part de la comissió d’inclusió, igualtat i convivència del consell escolar del centre.

f) Treballar conjuntament amb la persona coordinadora de formació del centre en la confecció del pla de formació del centre en matèria d’igualtat i convivència.

g) Qualsevol altra que l’Administració educativa determine en el seu àmbit de competències.

3. La direcció del centre prendrà les mesures necessàries perquè aquestes funcions es realitzen amb la col·laboració i l’assessorament del departament d’orientació de l’institut.

 

**Article 54. Coordinadora o coordinador del programa de reutilització de llibres i materials curriculars**

1. La direcció del centre designarà una persona responsable d’aquesta coordinació del programa de reutilització de llibres i materials curriculars del centre, entre el professorat del claustre, preferentment entre els membres amb formació en aquest àmbit de treball i destinació definitiva al centre educatiu, a proposta de la direcció d’estudis i oït el claustre.

2. Les funcions de la coordinadora o coordinador d’aquest programa són:

a) Vetlar pel bon funcionament del programa de reutilització de llibres i materials curriculars i supervisar-ne el desenvolupament.

b) Col·laborar amb la direcció del centre en la implantació, la planificació i la gestió del banc de llibres.

c) Coordinar les actuacions per a la creació del banc de llibres de text i materials curriculars, així com promoure i fomentar l’interés i la cooperació de tota la comunitat educativa.

d) Liderar pedagógicament el programa de reutilització de materials curriculars, perquè passe a ser un projecte educatiu assumit pel centre.

e) Planificar les fases per a la implantació i la sostenibilitat del programa.

f) Facilitar la informació requerida a la conselleria competent en matèria d’educació.

g) Facilitar a la resta de la comunitat escolar les informacions referents al funcionament del programa.

h) Qualsevol altra que l’Administració educativa determine en el seu àmbit de competències.

 

**Article 55. Coordinadora o coordinador de cicles formatius**

1. En aquells centres docents que impartisquen ensenyament de cicles formatius i no tinguen una direcció d’estudis de Formació Professional, hi haurà un coordinador o coordinadora de cicles formatius.

En aquest cas, col·laborarà amb la direcció d’estudis del centre en les tasques assignades.

2. En aquells centres que tenen direcció d’estudis de Formació Professional i al mateix temps imparteixen un nombre determinat de cicles formatius de diverses famílies professionals o d’ensenyaments de règim especial, la conselleria competent en matèria d’educació podrà determinar l’existència d’una coordinadora o coordinador de cicles formatius amb la finalitat de col·laborar amb la direcció d’estudis.

3. La coordinadora o el coordinador de cicles formatius serà designat per la direcció del centre preferentment entre el professorat amb destinació definitiva al centre educatiu que impartisca ensenyaments en cicles formatius, a proposta de la direcció d’estudis i oït el claustre.

 

**Índex** **?**

 

TÍTOL IV  
 Participació i col·laboració social

 

CAPÍTOL I  
 Participació de les associacions de mares i pares de l’alumnat   
 en l’organització i el funcionament del centre

 

**Article 56. Consideracions generals**

1. Als instituts d’Educació Secundària podran constituir-se associacions de mares i pares de l’alumnat d’acord amb el que s’estableix en la normativa que regula la participació, les funcions i les atribucions de les associacions de mares i pares de l’alumnat de centres docents no universitaris de la Comunitat Valenciana i de les seues federacions i confederacions.

2. Aquestes associacions tindran dret a fer arribar les seues propostes al consell escolar i a la direcció del centre, i a participar així en l’elaboració del projecte educatiu, del projecte de gestió, de les normes d’organització i funcionament, de la programació general anual, de la memória final de curs i de tots aquells plans i programes que determine l’Administració educativa, que estaran a la seua disposició en la secretaria del centre i del qual rebran un exemplar preferentment per mitjans electrónics o telemàtics.

3. Les associacions de mares i pares de l’alumnat podran utilitzar per a les activitats que els són própies, els locals, dependències i mitjans del centre, sempre que el consell escolar del centre considere que no interfereixen en el desenvolupament normal de les activitats previstes en la programació general anual, i seran responsables de fer-ne un bon ús.

4. El procediment per a la designació i substitució de la persona que represente en el consell escolar a l’associació de mares i pares de l’alumnat amb major representativitat, serà l’establit en la norma que regule el procés electoral per a la renovació i constitució dels consells escolars dels centres docents no universitaris de la Comunitat Valenciana sostinguts amb fons públics.

5. Les associacions hauran de presentar, si escau, en el termini establit per l’Administració educativa en les instruccions d’organització i funcionament de cada curs escolar, el seu pla d’activitats extraescolars i complementàries dirigides a l’alumnat per a sotmetre’l a l’aprovació del consell escolar en relació amb la seua concordança amb el projecte educatiu de centre. Aquest pla fomentarà la col·laboració entre els diferents sectors de la comunitat educativa per al seu bon funcionament mitjançant la proposta d’activitats, programes o serveis que milloren la convivència i que responguen a les necessitats del centre. Així mateix, podran formar part dels órgans de participació i col·laboració que s’establisquen en les normes d’organització i funcionament del centre.

6. Aquestes associacions desenvoluparan les activitats, programes o serveis que hagen dissenyat en el marc del projecte educatiu de centre i han de respectar l’organització i funcionament del centre, així com presentar una memória de les accions realitzades que s’ha d’incorporar a la memória anual del centre.

 

**Article 57. Participació de la presidència de les associacions de mares i pares de l****’alumnat**

La presidència, en qualitat de representant de les associacions de mares i pares de l’alumnat, com a órgan de l’entitat per a la participació i col·laboració en el funcionament del centre, treballarà de manera coordinada amb l’equip directiu d’aquest. En aquest sentit podrà:

a) Col·laborar amb l’equip directiu per al bon funcionament del centre.

b) Presentar al consell escolar propostes per a facilitar i fomentar la participació coordinada de tota l’activitat educativa en la vida del centre.

c) Participar, segons determine la direcció del centre, amb l’informe previ del claustre i el consell escolar, en els procediments d’avaluació de les diferents activitats i projectes del centre i col·laborar en les avaluacions externes del seu funcionament.

d) Proposar a la comunitat educativa actuacions que afavorisquen les relacions entre els diferents col·lectius que la integren i que milloren la convivència al centre.

e) Facilitar l’execució coordinada de les decisions del consell escolar en l’àmbit de la seua responsabilitat.

f) Elaborar propostes en relació amb el projecte educatiu, projecte de gestió, normes d’organització i funcionament, programació general anual, memória final de curs i a tots aquells plans i programes que determine l’Administració educativa.

g) Proposar criteris per a l’elaboració del projecte de pressupost anual del centre.

 

**Article 58. Participació de la junta directiva de les associacions de mares i pares de l****’alumnat**

La junta directiva de les associacions de mares i pares de l’alumnat es regirà, en el seu funcionament intern, elecció i durada del seu mandat, per alló que establisquen els seus estatuts i les disposicions legals vigents. Com a órgan de l’entitat per a la participació i col·laboració en el funcionament del centre podrà:

a) Elevar al consell escolar una proposta per a l’elaboració del projecte educatiu, projecte de gestió, normes d’organització i funcionament, programació general anual, memória final de curs i tots aquells plans i programes que determine l’Administració educativa.

b) Informar el consell escolar d’aquells aspectes del funcionament del centre que considere oportú.

c) Informar les mares, pares o representants legals de l’alumnat de les activitats que estiga desenvolupant.

d) Rebre informació del consell escolar sobre els temes tractats en aquest, així com rebre l’ordre del dia de les convocatóries de les seues reunions, a fi de l’elaboració, si escau, de propostes.

e) Elaborar informes per al consell escolar a iniciativa própia o a petició d’aquest.

f) Elaborar propostes de modificació de les normes d’organització i funcionament del centre.

g) Rebre un exemplar del projecte educatiu, projecte de gestió, normes d’organització i funcionament, programació general anual, memória final de curs i tots aquells plans i programes que determine l’Administració educativa i, si escau, de les seues modificacions, preferentment en format electrónic o telemàtic.

h) Fomentar la col·laboració entre les famílies, l’alumnat i el professorat del centre per a contribuir al bon funcionament d’aquest.

i) Participar, segons determine la direcció del centre, amb l’informe previ del claustre i el consell escolar, en els procediments d’avaluació de les diferents activitats i projectes del centre i col·laborar en les avaluacions externes del seu funcionament.

j) Conéixer els resultats acadèmics globals i dels diferents grups de l’alumnat del centre i la valoració que d’aquests realitza el consell escolar.

k) Rebre informació sobre els llibres de text i els materials didàctics adoptats pel centre.

l) Utilitzar les instal·lacions del centre en els termes que establisca la conselleria competent en matèria d’educació.

m) Formular propostes per a la realització d’activitats complementàries i extraescolars que, en cas de ser acceptades, hauran de figurar en la programació general anual.

 

**Índex** **?**

 

CAPÍTOL II  
 Participació de l’alumnat

 

Secció primera. Participació de les associacions de l’alumnat

 

**Article 59. Consideracions generals**

1. Es podran constituir associacions integrades per l’alumnat del centre en els termes que establisca la normativa reguladora d’aquestes associacions, a través de les quals s’afavorirà la participació i col·laboració de l’alumnat amb el centre docent, d’acord amb el que s’estipula en la normativa reguladora d’aquestes associacions i de les seues federacions i confederacions.

2. Aquestes associacions tindran dret a fer arribar les seues propostes al consell escolar i a la direcció del centre, i participar així en l’elaboració del projecte educatiu, del projecte de gestió, de les normes d’organització i funcionament, de la programació general anual, de la memória final de curs i de tots aquells plans i programes que determine l’Administració educativa, que estaran a la seua disposició a la secretaria del centre i dels quals rebran un exemplar preferentment per mitjans electrónics o telemàtics.

3. Les associacions de l’alumnat podran utilitzar per a les activitats que els són própies, els locals, dependències i mitjans del centre, sempre que el consell escolar del centre considere que no interfereixen en el desenvolupament normal de les activitats previstes en la programació general anual, i seran responsables de fer-ne un bon ús.

4. El procediment per a la designació i substitució de la persona representant en el consell escolar de l’associació de l’alumnat amb major representativitat, serà el que s’estableix en la norma que regule el procés electoral per a la renovació i constitució dels consells escolars dels centres docents no universitaris de la Comunitat Valenciana sostinguts amb fons públics.

5. Les associacions hauran de presentar, si escau, en el termini establit per l’Administració educativa en les instruccions d’organització i funcionament de cada curs escolar, el seu pla d’activitats extraescolars i complementàries dirigides a l’alumnat per a sotmetre’l a l’aprovació del consell escolar en relació amb la seua concordança amb el projecte educatiu de centre. Aquest pla fomentarà la col·laboració entre els diferents sectors de la comunitat educativa per al seu bon funcionament mitjançant la proposta d’activitats, programes o serveis que milloren la convivència i que responguen a les necessitats del centre. Així mateix, podran formar part dels órgans de participació i col·laboració que s’establisquen en les normes d’organització i funcionament del centre.

6. Aquestes associacions desenvoluparan les activitats, programes o serveis que hagen dissenyat en el marc del projecte educatiu de centre, respectaran l’organització i funcionament del centre i presentaran una memória de les accions realitzades que s’incorporarà a la memória anual del centre.

 

**Article 60. Participació de la presidència de les associacions de l****’alumnat**

La presidència, en qualitat de representant de les associacions de l’alumnat, com a órgan de l’entitat per a la participació i col·laboració en el funcionament del centre, treballarà de manera coordinada amb l’equip directiu d’aquest. En aquest sentit podrà:

a) Col·laborar amb l’equip directiu per al bon funcionament del centre.

b) Presentar al consell escolar propostes per a facilitar i fomentar la participació coordinada de tota l’activitat educativa en la vida del centre.

c) Participar, segons es determine, en els procediments d’avaluació de les diferents activitats i projectes del centre i col·laborar en les avaluacions externes del seu funcionament.

d) Proposar a la comunitat educativa actuacions que afavorisquen les relacions entre els diferents col·lectius que la integren i que milloren la convivència al centre.

e) Facilitar l’execució coordinada de les decisions del consell escolar en l’àmbit de la seua responsabilitat.

f) Elaborar propostes en relació amb el projecte educatiu, projecte de gestió, normes d’organització i funcionament, programació general anual, memória final de curs i a tots aquells plans i programes que determine l’Administració educativa.

g) Proposar criteris per a l’elaboració del projecte de pressupost anual del centre.

 

**Article 61. Participació de la junta directiva de les associacions de l****’alumnat**

La junta directiva de les associacions de l’alumnat es regirà, en el seu funcionament intern, elecció i durada del seu mandat, per alló que establisquen els seus estatuts i les disposicions legals vigents. Com a órgan de l’entitat per a la participació i col·laboració en el funcionament del centre podrà:

a) Elevar al consell escolar una proposta per a l’elaboració del projecte educatiu, projecte de gestió, normes d’organització i funcionament, programació general anual, memória final de curs i tots aquells plans i programes que determine l’Administració educativa.

b) Informar el consell escolar d’aquells aspectes del funcionament del centre que considere oportú.

c) Informar l’alumnat de les activitats que estiga desenvolupant.

d) Rebre informació del consell escolar sobre els temes tractats en aquest, així com rebre l’ordre del dia de les convocatóries de les seues reunions, a fi de l’elaboració, si escau, de propostes.

e) Elaborar informes per al consell escolar a iniciativa própia o a petició d’aquest.

f) Elaborar propostes de modificació de les normes d’organització i funcionament del centre.

g) Rebre un exemplar del projecte educatiu, projecte de gestió, normes d’organització i funcionament, programació general anual, memória final de curs i tots aquells plans i programes que determine l’Administració educativa i, si escau, de les seues modificacions, preferentment en format electrónic o telemàtic.

h) Fomentar la col·laboració entre les famílies, l’alumnat i el professorat del centre per a contribuir al bon funcionament d’aquest.

i) Participar, segons es determine, en els procediments d’avaluació de les diferents activitats i projectes del centre i col·laborar en les avaluacions externes del seu funcionament.

j) Conéixer els resultats acadèmics globals de l’alumnat del centre i la valoració que d’aquests realitza el consell escolar.

k) Rebre informació sobre els llibres de text i els materials didàctics adoptats pel centre.

l) Utilitzar les instal·lacions del centre en els termes que s’establisca.

m) Formular propostes per a la realització d’activitats complementàries i extraescolars que, en cas de ser acceptades, hauran de figurar en la programació general anual.

 

**Índex** **?**

 

Secció segona. Consell de delegades i delegats de l’alumnat

 

**Article 62. Consell de delegades i delegats**

1. Als instituts d’Educació Secundària hi haurà un consell de delegades i delegats integrat pels representants de l’alumnat triats com a delegades o delegats dels diferents grups, pels representants de l’alumnat en el consell escolar i, si escau, per dos membres de les associacions d’alumnes del centre.

2. Totes les persones integrants del consell anterior seran considerades delegades i delegats del centre.

3. Les delegades i delegats del centre no podran ser sancionats per l’exercici de les seues funcions.

 

**Article 63. Organització del consell de delegades i delegats**

1. El consell de delegades i delegats podrà reunir-se en ple o, quan la naturalesa dels problemes ho faça més convenient, en comissions que estaran compostes per les delegades i delegats que així ho decidisquen. En les diferents comissions s’haurà de garantir la representació dels diferents cursos i etapes educatives que s’impartisquen al centre.

2. Al començament del curs escolar cada grup d’estudiants elegirà, per sufragi directe i secret i per majoria, una delegada o delegat de grup que formarà part del consell de delegades o delegats; la persona que exercisca la tutoria del grup serà la responsable de garantir un procés d’elecció en aquests termes. S’elegirà també una subdelegada o subdelegat que substituirà la delegada o delegat en cas d’absència i li donara suport en les seues funcions.

3. Les eleccions s’organitzaran dins de l’acció tutorial i es realitzaran abans de finalitzar el segon mes del curs escolar.

4. El nomenament de les delegades i delegats i les subdelegades i subdelegats té validesa per al curs escolar. Tanmateix, l’alumnat que els va triar podrà revocar-los, amb un informe raonat previ dirigit al professorat tutor, per la majoria de l’alumnat del grup que els va elegir.

5. El consell de delegades i delegats podrà elegir una delegada o delegat i una subdelegada o subdelegat de centre, d’entre els seus components, que s’encarregaran de coordinar les reunions i el treball, en general, del consell. Aquestes persones cessaran en les seues actuacions després de l’informe raonat emés per la majoria dels membres del consell dirigit a la direcció del centre.

6. La direcció d’estudis establirà els mecanismes perquè aquest consell es reunisca com a mínim una vegada en cada trimestre i, en cas necessari, dinamitzarà les reunions i els garantirà l’accés als mitjans informàtics, dins de les possibilitats del centre i de l’edat de l’alumnat.

 

**Article 64. Funcions del consell de delegades i delegats**

1. El consell de delegades i delegats tindrà les funcions següents:

a) Elevar a l’equip directiu propostes per a l’elaboració del projecte educatiu, projecte de gestió, normes d’organització i funcionament, programació general anual, memória final de curs i tots aquells plans i programes que determine l’Administració educativa.

b) Actuar com a interlocutora o interlocutor, juntament amb les associacions de l’alumnat que hi puga haver al centre, entre l’equip directiu, el claustre de professorat, el consell escolar i l’alumnat del centre.

c) Avaluar els problemes de cada grup o curs i, si és el cas, elevar-los al consell escolar.

d) Rebre informació sobre les activitats de les associacions de l’alumnat del centre i, de les federacions, confederacions estudiantils i organitzacions juvenils legalment constituïdes.

e) Elaborar informes per al consell escolar a iniciativa própia o a petició d’aquest.

f) Elaborar propostes de modificació de les normes d’organització i funcionament del centre, dins de l’àmbit de la seua competència.

g) Informar els estudiants de les activitats d’aquest consell.

h) Formular propostes de criteris per a l’elaboració dels horaris d’activitats docents i extraescolars.

i) Debatre els assumptes que haja de tractar el consell escolar en l’àmbit de la seua competència i elevar propostes de resolució a aquest.

j) Rebre un exemplar dels diferents plans i projectes desenvolupats pels centres i, si escau, de les modificacions d’aquests, preferentment per mitjans electrónics o telemàtics.

k) Ser informats de tots els programes i actuacions que es duen a terme al centre i elaborar informes amb la finalitat de millorar aspectes concrets de la vida del centre.

l) Promoure l’equitat i el respecte entre l’alumnat del centre.

m) Utilitzar les instal·lacions del centre en els termes que s’establisquen.

n) Proposar a la comunitat educativa actuacions que afavorisquen les relacions entre els diferents col·lectius que la integren i que milloren la convivència al centre.

o) Participar en l’establiment i realització d’activitats culturals, recreatives, esportives i de foment de l’acció cooperativa i del treball en equip.

p) Promoure activitats complementàries amb els diferents departaments docents del centre.

2. Quan ho sol·licite, el consell de delegades i delegats, en ple o en comissió, haurà de ser escoltat pels órgans de govern i de coordinació de l’institut en els assumptes que, per la naturalesa, requerisquen la seua audiència, i especialment en els que es refereixen a:

a) Celebració de proves d’exàmens.

b) Al·legacions i reclamacions sobre l’objectivitat i l’eficàcia en la valoració del rendiment acadèmic de l’alumnat.

c) Proposta de sancions a l’alumnat per la comissió de faltes que comporten la incoació d’expedient disciplinari.

d) Altres actuacions i decisions que afecten de manera específica l’alumnat.

3. El consell de delegades i delegats serà portaveu davant de l’equip directiu del centre, per a presentar suggeriments i reclamacions del grup d’alumnes que representa, i l’alumnat que l’integra no pot ser objecte de sanció en l’exercici d’aquestes funcions.

 

**Article 65. Funcions de les delegades i delegats dels grups de l****’alumnat**

1. És funció bàsica d’aquest alumnat representar el seu grup i ser-ne el portaveu en el consell de delegades i delegats, davant de la persona que exercisca la tutoria, així com davant de qualsevol altre órgan constituït al centre, en tots els assumptes en què el grup vulga ser escoltat. A més, cada centre, en les seues normes d’organització i funcionament, concretarà aquestes funcions segons l’etapa educativa de què es tracte.

2. Les delegades i delegats i les subdelegades i subdelegats assumeixen el deure d’actuar de manera pacífica i democràtica, i ser un model de respecte amb els seus iguals i amb la resta de la comunitat educativa.

3. La delegada o el delegat té el deure d’assistir a les reunions del consell de delegades i delegats, participar en les seues deliberacions i informar la persona que exercisca la tutoria i el seu grup sobre tots els temes que puguen afectar els seus interessos.

4. La subdelegada o subdelegat substituirà la delegada o delegat en cas d’absència o malaltia i li donarà suport en les seues funcions.

5. Les delegades i delegats i les subdelegades i subdelegats no podran ser sancionats per l’exercici de les seues funcions.

 

**Índex** **?**

 

CAPÍTOL III  
 Altres col·laboracions

 

**Article 66. Altres mitjans d****’organitzaci****ó, participaci****ó i col****·laboraci****ó**

1. Els centres promouran compromisos amb les famílies per al desenvolupament d’activitats amb la finalitat de millorar el rendiment acadèmic de l’alumnat i promoure la participació democràtica. Aquests compromisos seran recollits en el projecte educatiu de centre i podran implicar l’existència d’altres órgans de participació i col·laboració el caràcter, la composició, les tasques i el funcionament dels quals estaran regulats en les normes d’organització i funcionament.

2. Per a enriquir la vida escolar amb altres estructures de participació que fomenten els hàbits democràtics de l’alumnat i la col·laboració i implicació de la família a l’escola, els centres podran establir altres vies de participació, com ara:

a) Reunions d’aula de l’alumnat, l’objectiu de les quals és crear hàbits de participació democràtica i millorar la implicació d’aquest en el funcionament de la classe.

b) Reunions de centre amb les famílies l’objectiu de les quals és fomentar la relació centre educatiu – família. Aquestes reunions seran convocades per la direcció del centre i es desenvoluparan en col·laboració amb el claustre de professorat, amb els representants de les mares, pares o representants legals de l’alumnat en el consell escolar i amb les associacions de mares i pares d’alumnat.

c) Reunions del professorat, l’objectiu de les quals és millorar la implicació del professorat en la vida del centre.

d) Reunions entre representants de diferents sectors de la comunitat educativa.

e) Escola de pares i mares.

f) Qualssevol altres que determine el consell escolar del centre.

 

**Article 67. Participació del voluntariat**

1. En l’àmbit exclusiu d’aplicació d’aquest decret i amb la finalitat de promoure l’obertura dels centres docents a l’entorn i de millorar l’oferta de les actuacions educatives realitzades pels centres, aquests podran establir vincles associatius amb diferents xarxes de voluntariat, associacions culturals o altres agents socials, amb l’autorització prèvia del consell escolar del centre, d’acord amb la normativa vigent en matèria de voluntariat.

2. En aquest sentit, s’entén per persona voluntària tota persona física que, per lliure determinació, sense rebre contraprestació ni intervindre-hi cap obligació personal o deure jurídic, realitze les activitats que determine el consell escolar i estiguen recollides en la programació general anual del centre. Els drets i deures i les incompatibilitats d’aquestes persones estan recollits en la normativa autonómica que estableix el règim jurídic d’aquest personal.

 

**Article 68. Inserció en l****’entorn sociocultural i econ****ómic**

1. Els centres educatius han de facilitar el coneixement de la seua oferta formativa al seu entorn més immediat de manera que siguen centres d’ensenyament permanent a l’abast de la ciutadania.

2. La conselleria competent en matèria d’educació difondrà l’oferta formativa dels centres a través dels mitjans de comunicació disponibles.

3. Els centres educatius establiran contactes i relacions amb les entitats més representatives i significatives del seu entorn més immediat (associacions veïnals, comerços, empreses, associacions culturals...) per tal d’afavorir la relació amb el seu entorn.

4. Els centres educatius mantindran relacions fluides amb els centres de treball de l’entorn, i amb associacions professionals, a fi de promoure nous acords de col·laboració i poder facilitar una bona inserció laboral de l’alumnat.

 

**Índex** **?**

 

TÍTOL V  
 Autonomia pedagógica, organitzativa i de gestió dels centres docents

 

**Article 69. Aspectes generals**

1. Els centres disposaran d’autonomia pedagógica, organitzativa i de gestió per a donar resposta a les necessitats educatives de l’alumnat i als plantejaments realitzats per la comunitat educativa en el marc de la legislació vigent.

2. Els centres docents disposaran d’autonomia per a elaborar, aprovar i executar un projecte educatiu, un projecte de gestió, normes d’organització i funcionament del centre i una programació general anual que inclourà un pla d’actuació per a la millora, d’acord amb el que s’estableix en la normativa bàsica estatal i en aquest decret.

 

**Índex** **?**

 

CAPÍTOL I  
 Autonomia pedagógica

 

Secció primera. El projecte educatiu

 

**Article 70. Consideracions generals**

1. El projecte educatiu és el document en el qual la comunitat educativa ha d’expressar les seues necessitats i plantejar les seues prioritats de manera singular.

2. El projecte educatiu recull els principis que fonamenten, donen sentit i orienten les decisions que generen i vertebren els diferents projectes, plans i activitats del centre. Ha d’incloure mesures per a promoure valors d’equitat, responsabilitat, coeducació, interculturalitat, llibertat, sentit crític, prevenció i resolució pacífica de conflictes per a erradicar la violència a les aules i per a fomentar la igualtat entre dones i homes.

3. El projecte educatiu incorporarà els criteris per a la personalització de l’ensenyament i promourà metodologies que posen en valor els aprenentatges significatius, la col·laboració, la cooperació i la utilització dels recursos de l’entorn.

4. El seu contingut ha de ser clar i reflectir un compromís col·legiat de tota la comunitat escolar per a oferir la millor resposta en clau educativa a la diversitat social, económica i cultural del context per al qual es defineix, tenint en compte les característiques de l’alumnat, de la comunitat educativa i de l’entorn social i cultural del centre. Així mateix, ha d’incloure els principis coeducatius i evitar aquelles actituds que afavorisquen la discriminació sexista i, mitjançant la intervenció positiva, promocionar, a partir de la posada en valor de les aportacions de les dones en cada àrea, el desenvolupament personal integral de tots els membres de la comunitat. Ha de garantir el respecte a la identitat de gènere sentida i incorporar accions encaminades a la no-discriminació que permeten superar els estereotips i comportaments sexistes i discriminatoris.

5. L’equip directiu coordina l’elaboració i és el responsable de la redacció del projecte educatiu de centre i de les seues modificacions, d’acord amb les directrius establides pel consell escolar i amb les propostes fetes pel claustre, per les associacions de mares i pares de l’alumnat, per les associacions de l’alumnat i pel consell de delegades i delegats. En aquest sentit, recollirà aportacions debatudes i analitzades per tots els sectors de la comunitat educativa. Així mateix, garantirà la publicitat, la difusió i l’accés al document, preferentment per mitjans electrónics o telemàtics, a tots els membres de la comunitat educativa perquè en prenguen coneixement.

6. El projecte educatiu serà aprovat d’acord amb el que s’estableix en la normativa bàsica vigent, tenint en compte l’informe previ del consell escolar.

7. L’avaluació del projecte educatiu de centre s’haurà de realitzar anualment a la finalització del curs escolar. Serà competència del consell escolar del centre i comprendrà la totalitat dels elements que el conformen.

8. El document tindrà un caràcter dinàmic que permeta, després de sotmetre’l a avaluació, la incorporació de les modificacions que es consideren oportunes per a una millor adequació a la realitat i necessitats del centre. En aquest sentit, els diferents sectors de la comunitat educativa representats en el consell escolar podran fer propostes de modificació. Les modificacions aprovades tindran vigència al curs següent de ser aprovades.

9. Els centres educatius de nova creació hauran d’elaborar el seu projecte educatiu en el termini màxim de tres cursos escolars des que es posen en funcionament.

10. Per al compliment del seu projecte educatiu, els centres públics podran proposar requisits de titulació i capacitació professional respecte de determinats llocs de treball del centre, d’acord amb les condicions i límits que establisca la conselleria competent en matèria educativa.

 

**Article 71. Contingut del projecte educatiu de centre**

El projecte educatiu de centre inclourà, com a mínim, els aspectes següents:

a) Els objectius i prioritats d’actuació del centre.

b) Les característiques de l’entorn social i cultural del centre.

c) Les línies i criteris bàsics que han d’orientar l’establiment de mesures a mitjà i llarg termini per a:

1. L’organització i el funcionament del centre.

2. La participació dels diversos estaments de la comunitat educativa i les formes de col·laboració entre aquests.

3. La cooperació entre les famílies o representants legals de l’alumnat i el centre.

4. La coordinació amb els serveis del municipi, les relacions amb institucions públiques i privades per a la millor consecució de les finalitats establides, així com la possible utilització de les instal·lacions del centre per part d’altres entitats per a realitzar activitats educatives, culturals, esportives o altres de caràcter social.

5. La coordinació i la transició entre nivells i etapes.

6. L’atenció a la diversitat de l’alumnat.

7. L’acció tutorial i l’orientació acadèmica i professional.

8. La promoció de l’equitat i la inclusió educativa de l’alumnat.

9. La promoció de la igualtat i la convivència.

10. La promoció i bon ús de les tecnologies de la informació i les comunicacions.

d) La concreció dels currículums establits per l’Administració educativa per als diferents ensenyaments impartits al centre.

e) El projecte lingüístic de centre.

f) Els diferents plans i programes establits per l’Administració educativa.

g) Qualssevol altres aspectes que determine l’Administració educativa en l’àmbit de les seues competències.

 

**Índex** **?**

 

Secció segona. Altres aspectes

 

**Article 72. Activitats complementàries**

1. Es consideren activitats complementàries les establertes dins de l’horari lectiu de permanència obligada de l’alumnat al centre i relacionades directament amb el desplegament del currículum com a complement de l’activitat escolar, en les quals puga participar el conjunt d’alumnat del grup, curs, cicle, nivell o etapa. Aquestes activitats seran, amb caràcter general, gratuïtes i, en tot cas, no tindran caràcter lucratiu, i es garantirà que cap alumna o alumne quede exclós de participar-hi per motius económics o de qualsevol altra mena. Es consideraran també activitats complementàries aquelles l’inici o finalització de les quals es produïsca dins de la jornada escolar, encara que la totalitat de l’activitat no es desenvolupe dins d’aquesta jornada.

2. Les activitats complementàries incloses en la jornada escolar seran establides pel centre i incloses en la seua programació general anual.

 

**Article 73. Activitats extraescolars**

1. Es consideren activitats extraescolars tant les que es realitzen dins de la jornada escolar peró fora del període lectiu com les que es desenvolupen totalment fora de la jornada escolar. Aquestes activitats no tindran caràcter lucratiu, seran voluntàries per a les famílies i no podran contindre ensenyaments inclosos en les programacions didàctiques de cada curs escolar ni ser susceptibles d’avaluació a efectes acadèmics de l’alumnat. Les que es desenvolupen dins de la jornada escolar peró fora de l’horari lectiu seran d’oferta obligada per al centre quan així es determine per la conselleria competent en matèria d’educació, que establirà les mesures necessàries per a garantir que cap alumne o alumna en quede exclós per motius económics.

2. Els centres podran fomentar la realització d’activitats extraescolars fora de la jornada escolar que contribuïsquen a la conciliació de la vida laboral i familiar dels membres de la comunitat educativa.

3. Les activitats extraescolars incloses en la jornada escolar seran establides pel centre i incloses en la seua programació general anual.

 

**Article 74. Carta de compromís educatiu amb les famílies de l****’alumnat dels centres**

1. En aplicació del projecte educatiu, cada centre ha de formular una carta de compromís educatiu amb les famílies.

2. La carta de compromís educatiu ha d’expressar els compromisos que cada família i el centre acorden en relació amb els principis que la inspiren, i que han de ser els necessaris per a garantir la cooperació entre les accions educatives de les famílies i el centre educatiu en un entorn de convivència, respecte i responsabilitat en el desenvolupament de les activitats educatives.

3. Els continguts comuns de la carta de compromís educatiu són elaborats pel centre i aprovats pel consell escolar.

4. La carta estarà signada per la direcció del centre i en quedarà constància documental tant per a la família com per al mateix centre.

 

**Article 75. Projectes d****’innovaci****ó pedag****ógica i curricular**

1. Els centres podran desenvolupar projectes d’innovació pedagógica i curricular d’acord amb el seu projecte educatiu de centre i amb el seu pla d’actuació per a la millora, amb la finalitat de millorar la qualitat del servei i, en particular, els resultats educatius.

2. Els projectes podran abastar un o més centres i preveure vinculacions amb la universitat, amb sectors económics, amb programes europeus i amb altres organitzacions.

3. Els centres remetran a l’Administració educativa els seus projectes d’investigació i innovació pedagógica i curricular, i establiran les mesures necessàries perquè puguen ser coneguts per les famílies i difosos a tota la comunitat educativa.

4. En el desplegament del currículum els centres podran implantar estratègies didàctiques própies que requerisquen una organització horària de les matèries diferent de l’establida amb caràcter general amb l’objectiu fonamental de millorar la formació integral de l’alumnat i els resultats acadèmics que requeriran l’autorització de l’Administració educativa.

 

**Índex** **?**

 

CAPÍTOL II  
 Autonomia organitzativa i de gestió

 

Secció primera. Projecte de gestió i règim económic

 

**Article 76. Projecte de gestió**

1. Els centres docents redactaran el projecte de gestió del centre atenent el que es disposa en la normativa bàsica, en aquest decret i les normes que el despleguen.

2. El projecte de gestió estarà al servei del projecte educatiu per tal de permetre’n el desplegament.

3. En el projecte de gestió s’expressaran: la gestió económica i l’ordenació i la utilització dels recursos materials del centre.

4. Aquest projecte preveurà, entre altres, els següents aspectes:

a) Els criteris per a l’elaboració del pressupost anual del centre i per a la distribució dels ingressos entre les diferents partides de despeses.

b) Els criteris per a l’obtenció d’ingressos derivats de la prestació de serveis diferents dels procedents de les administracions públiques.

c) Les mesures per a la conservació i renovació de les instal·lacions i de l’equipament escolar.

d) L’inventari de recursos materials del centre, especialment els adscrits a móduls i cicles de Formació Professional.

e) Qualsevol altre que establisca la conselleria competent en matèria d’educació.

5. L’Administració educativa podrà delegar en els órgans de govern dels centres públics les competències que determine, incloses les relatives a gestió del personal, i fer responsable de la gestió dels recursos posats a disposició del centre la persona titular de la direcció del centre.

6. L’equip directiu coordina l’elaboració i és el responsable de la redacció del projecte de gestió i les modificacions d’aquest, d’acord amb les directrius establides pel consell escolar i amb les propostes realitzades pel claustre i l’associació de mares i pares d’alumnes. En aquest sentit, recollirà aportacions debatudes i analitzades per tots els sectors de la comunitat educativa. Així mateix, garantirà l’accés al document a tots els membres de la comunitat educativa perquè en prenguen coneixement, preferentment per mitjans electrónics o telemàtics.

7. El projecte de gestió, segons estableix la normativa bàsica, serà aprovat pel director o directora del centre, el qual tindrà en compte l’informe previ del claustre i del consell escolar.

 

**Article 77. Gestió económica**

1. Els centres disposaran d’autonomia en la seua gestió económica, en els termes establits en les lleis de pressupostos de la Generalitat i en la normativa complementària per la qual es regule i desenvolupe l’activitat i autonomia de la gestió económica dels centres docents públics no universitaris.

2. Els centres podran realitzar contractes menors concernents a l’adquisició de béns i a la contractació d’obres, serveis i subministraments, d’acord amb el que es dispose en la legislació vigent en matèria de contractes del sector públic, amb els límits fixats en la normativa corresponent i en les disposicions que establisca l’Administració de la Generalitat. Els órgans de l’administració competent en matèria de contractació podran delegar en els órgans de govern dels centres docents públics l’adquisició de béns, contractació d’obres, serveis i subministraments, que no tinguen la consideració de contractes menors, fins al límit quantitatiu màxim que resulte dels fons transferits a cada centre per a aquestes finalitats.

3. Sense perjudici que tots els centres reben els recursos económics necessaris per a complir els seus objectius amb criteris de qualitat, podran obtindre recursos económics i materials complementaris, amb l’informe previ del consell escolar del centre i en la forma i pel procediment que l’Administració determine.

 

**Article 78. Pressupost anual**

1. Els fons económics gestionats pel centre s’administraran en el marc de la normativa vigent. Correspon al titular de la secretaria del centre la gestió d’aquests fons seguint les instruccions de la direcció del centre.

2. La secretaria del centre, basant-se en el balanç d’ingressos i despeses del curs anterior i en els recursos consolidats establits per la conselleria competent en matèria d’educació, presentarà una proposta a la comissió económica del consell escolar del centre.

3. La comissió económica, amb l’estudi previ dels pressupostos presentats pels diferents órgans de direcció o coordinació del centre, elaborarà el projecte de pressupostos que presentarà al consell escolar.

4. Els membres del consell escolar hauran de tindre en el seu poder aquest projecte almenys setanta-dues hores abans de la celebració de la sessió del consell en la qual se sotmetrà a estudi i a la possible aprovació abans del 30 de gener.

5. En cas de produir-se canvis en l’assignació de recursos de la conselleria competent en matèria d’educació per a despeses de funcionament i inversions, es reajustarà el pressupost i se sotmetrà de nou a l’aprovació del consell escolar.

6. El pressupost vincularà el centre docent en la seua quantia total, tot i que es podrà reajustar, amb les mateixes formalitats previstes per a l’aprovació d’aquest, d’acord amb les necessitats que es produïsquen.

 

**Article 79. Ingressos i despeses**

1. Els centres docents disposaran dels recursos necessaris per al seu funcionament de manera que puguen desplegar els seus objectius.

2. Constituiran ingressos dels centres docents, que podran ser aplicats a despeses de funcionament, adquisició de béns, contractació d’obres, serveis i altres subministraments, els que s’estableixen anualment en la corresponent llei de pressupostos de la Generalitat.

3. L’execució de les despeses es realitzarà d’acord amb els termes establits en la normativa reguladora de la gestió económica dels centres docents.

 

**Article 80. Comptabilitat del centre**

1. La comptabilitat del centre es realitzarà d’acord amb la normativa vigent que regule la gestió económica dels centres docents públics no universitaris.

2. La comptabilitat del centre es realitzarà a través de l’aplicació que determine la conselleria competent en matèria d’educació.

3. Les despeses efectuades pel centre docent s’atindran a les normes següents:

a) Tota despesa que el centre docent efectue haurà de comptar prèviament amb la conformitat de la secretaria del centre i el vistiplau de la direcció del centre. Es requerirà l’aprovació prèvia del consell escolar en aquells casos que així ho determine la normativa vigent.

b) Qualsevol despesa que faça el centre haurà de comptar amb la documentació justificativa corresponent, que complirà amb els requisits que determine la normativa vigent, ateses les característiques del tipus de despesa.

 

**Article 81. Manteniment, conservació i vigilància de les instal·lacions**

1. Els instituts d’Educació Secundària disposaran d’autonomia en la seua gestió económica, en els termes establits en la normativa vigent, en les lleis de pressupostos de la Generalitat i en la normativa complementària per la qual es regule i desenvolupe l’activitat i autonomia de la gestió económica dels centres docents públics no universitaris de la Comunitat Valenciana.

2. Qualsevol membre de la comunitat educativa que siga coneixedor d’una deficiència en les instal·lacions o en l’equipament didàctic la comunicarà immediatament a la direcció del centre.

3. La direcció del centre docent comunicarà a la direcció territorial de la conselleria competent en matèria d’educació qualsevol deficiència que es produïsca en les instal·lacions o en l’equipament didàctic tan bon punt en tinga coneixement.

4. La direcció del centre docent comunicarà a l’órgan competent en matèria TIC, pel procediment que es determine, qualsevol deficiència que es produïsca en la infraestructura de comunicacions tan bon punt en tinga coneixement; així mateix, informarà de la comunicació realitzada a la direcció territorial de la conselleria competent en matèria d’educació.

5. La direcció del centre facilitarà l’accés al centre dels tècnics de l’órgan competent en matèria TIC, i atendrà les seues indicacions al voltant de la infraestructura i accessos de comunicacions, així com respecte al maquinari i el programari.

 

**Article 82. Pla de sostenibilitat de recursos, eficàcia energètica i tractament de residus**

1. Els centres docents col·laboraran amb els tècnics de l’Administració municipal en l’elaboració d’un pla de sostenibilitat de recursos, eficàcia energètica i tractament de residus, que formarà part del projecte de gestió.

2. L’esmentat pla haurà de tindre l’informe del claustre de professorat i del consell escolar.

 

**Índex** **?**

 

Secció segona. Normes d’organització i funcionament

 

**Article 83. Normes d****’organitzaci****ó i funcionament**

1. Els centres docents redactaran les normes d’organització i funcionament atenent el que es disposa en la normativa bàsica i d’acord amb les línies i criteris indicats en el projecte educatiu. La comunitat educativa haurà de ser escoltada en les seues propostes per a l’elaboració d’aquestes normes.

2. Aquestes normes inclouran, de manera prioritària, el pla d’igualtat i convivència, d’acord amb el Pla director de coeducació i dels plans d’igualtat de la Generalitat que siguen aplicables.

 

**Article 84. Horari general del centre educatiu**

1. L’horari general del centre reflectirà totes les activitats d’aquest i s’acomodarà al millor aprofitament de les activitats docents i a les particularitats del centre. Aquest horari general transcorrerà entre l’obertura i el tancament de les instal·lacions durant el curs escolar, i haurà d’especificar:

a) L’horari de funcionament en el qual estarà disponible per a la comunitat educativa cadascun dels serveis i de les instal·lacions del centre, dins i fora de la jornada escolar, i les condicions per a fer-ne ús.

b) La jornada de les activitats escolars lectives i de les activitats complementàries, així com els programes que conformen l’oferta educativa del centre, que es desenvoluparà de dilluns a divendres.

c) L’horari disponible per a les activitats extraescolars.

2. L’equip directiu, amb l’informe del claustre i del consell escolar, elaborarà l’horari general del centre d’acord amb la normativa vigent i el posarà a disposició de la comunitat educativa, preferentment per mitjans electrónics o telemàtics.

 

**Article 85. Activitats escolars lectives**

1. Als centres regulats per aquest decret, les activitats lectives es realitzaran de dilluns a divendres amb el nombre de sessions i amb la durada que determine la normativa d’ordenació de les diferents etapes educatives.

2. La sol·licitud d’aplicació d’horaris especials que comporten una durada diferent de la que s’estableix amb caràcter general requerirà sempre l’autorització de l’órgan que determine la conselleria competent en matèria d’educació. En tot cas, els centres aplicaran, per a un altre tipus de modificacions excepcionals, les instruccions que s’aproven anualment per a establir el calendari d’activitats d’inici, desenvolupament i finalització del curs escolar.

 

**Article 86. Atenció a l****’alumnat en abs****ència de professorat**

1. Els centres, en l’exercici de la seua autonomia organitzativa, elaboraran un pla d’atenció a l’alumnat en cas d’absència de professorat.

2. Es donarà una atenció prioritària a l’alumnat de menys edat i s’evitarà, en la mesura que siga possible, la distribució de l’alumnat.

3. A aquest efecte, correspon al mateix professorat implicat proposar les activitats que realitzarà l’alumnat en els casos d’absència de professorat. En el cas de l’alumnat que curse ensenyaments d’Educació Secundària Obligatória, aquestes activitats hauran d’afavorir l’adquisició de les competències clau.

4. La programació general anual inclourà els criteris establits per a l’elaboració de les activitats i les tasques que hauran d’estar disponibles en cas d’absència del professorat.

5. L’atenció de l’alumnat en absència de professorat serà responsabilitat del professorat de guàrdia, que desenvoluparà les funcions següents:

a) Vetlar pel compliment del desenvolupament normal de les activitats del centre.

b) Vetlar puntualment per l’ordre necessari del centre, cuidar que l’alumnat romanga al lloc que li correspon segons el seu horari i no permetre que es quede pels passadissos durant les hores de classe.

c) Anotar en el registre corresponent les incidències que s’hagen produït, incloent-hi les absències o retards del professorat.

d) Vetlar pel desenvolupament normal de les activitats en el temps d’esbarjo, a fi de garantir la seua integració en el centre en les millors condicions possibles.

e) Atendre oportunament aquell alumnat que patisca algun tipus d’accident, gestionar, en col·laboració amb l’equip directiu del centre, el trasllat corresponent a un centre sanitari en cas de necessitat i comunicar-ho a la família.

f) Qualssevol altres que determine l’Administració educativa en l’àmbit de les seues competències.

 

**Article 87. Accés als centres educatius**

1. Les condicions d’accés als centres s’han d’incloure en les seues normes d’organització i funcionament.

2. Amb caràcter general i a fi d’evitar l’absentisme escolar i de preservar la defensa de l’interés superior dels menors, els centres hauran de permetre l’accés de l’alumnat menor d’edat al centre durant tota la jornada escolar.

3. Serà el centre, segons la seua autonomia, qui establisca el protocol d’accés a l’aula.

4. La conselleria competent en matèria d’educació i els centres han de garantir les condicions que asseguren l’accessibilitat física, cognitiva i sensorial dels espais, serveis i processos educatius i de gestió administrativa de forma que puguen ser entesos i utilitzats per tot l’alumnat i per les persones membres de la comunitat educativa sense cap mena de discriminació.

 

**Article 88. Mitjans de difusió dels centres docents**

1. En tots els centres docents hi haurà, com a mitjà de difusió de la informació, una pàgina web de centre allotjada en els espais proporcionats per l’administració competent i un o diversos taulers d’anuncis i cartells oficials. En aquests es recolliran els cartells, actes i comunicacions de l’Administració de la Generalitat, especialment de la conselleria competent en matèria d’educació, així com d’altres organismes oficials i dels órgans de govern del centre, que, per la seua transcendència o per requisits legals, es considere necessari col·locar en aquests.

2. Als centres docents, amb la finalitat de facilitar els drets a la participació, informació, llibertat d’expressió i altres drets previstos en la normativa vigent, s’habilitaran, als diferents mitjans de difusió, espais a disposició de les associacions de mares i pares de l’alumnat i de les associacions de l’alumnat. La gestió d’aquests correspondrà a les associacions esmentades, que seran responsables d’ordenar-los i organitzar-los.

3. La direcció dels centres no permetrà l’exposició d’aquells cartells, notes i comunicats que, en els seus textos o imatges, atempten contra els drets fonamentals i les llibertats reconegudes per la Constitució, l’Estatut d’Autonomia de la Comunitat Valenciana i la resta de l’ordenament jurídic o normatiu, o que els vulneren, o que promoguen conductes discriminatóries per raó de naixement, raça, sexe, gènere, cultura, llengua, capacitat económica, nivell social, conviccions polítiques, morals o religioses, per discapacitats físiques, sensorials o psíquiques, o qualsevol altra condició o circumstància personal o social, o que de qualsevol manera fomenten la violència, amb especial atenció a aquells que atempten contra els drets dels diferents membres de la comunitat educativa.

4. A la sala de professorat s’habilitarà un tauler d’anuncis per a la informació de tipus sindical procedent de la junta de personal docent, del comité de salut i d’altres órgans de representació del professorat.

 

**Article 89. Ús social dels centres educatius**

1. La conselleria competent en matèria d’educació, els ajuntaments i els centres públics podran promoure l’ús social dels edificis i les instal·lacions dels centres educatius públics, fora de l’horari escolar, per part de persones físiques o jurídiques sense ànim de lucre, per a la realització d’activitats educatives, socioculturals, artístiques, esportives que no suposen obligacions jurídiques contractuals.

2. L’ús social dels centres no ha d’interferir, dificultar o impedir les activitats ordinàries d’aquests dins de l’horari escolar.

3. Correspon a la direcció del centre resoldre sobre l’ús social del centre fora de l’horari escolar quan les activitats que es vulguen realitzar siguen proposades pel consell escolar, les associacions de pares i mares, l’alumnat del centre i organismes dependents de la conselleria competent en matèria d’educació.

4. Correspon a l’órgan competent de l’Administració educativa resoldre sobre l’ús social del centre fora de l’horari escolar quan les activitats que es vulguen realitzar siguen promogudes per particulars o organismes no dependents de la conselleria competent en matèria d’educació.

5. Les persones físiques o jurídiques autoritzades per a l’ús d’edificis educatius han de contractar en tots els casos una pólissa d’assegurança que done cobertura sobre la seua responsabilitat civil i la del personal al seu servei derivada de l’ús i de l’activitat, pels danys i els perjudicis que per la seua activitat es puguen ocasionar durant la realització d’aquesta.

6. L’ús dels espais del centre per part de les associacions de mares i pares de l’alumnat i per les associacions de l’alumnat serà prioritari sobre el que en puga fer qualsevol altra associació o organització aliena a la comunitat escolar d’acord amb el que s’estableix en la normativa reguladora d’aquestes associacions.

7. El procediment per a l’ús social dels centres educatius serà establit per la conselleria competent en matèria d’educació.

 

**Article 90. Protecció de dades de caràcter personal**

La direcció del centre vetlarà pel compliment de la normativa vigent en matèria de protecció de dades tant europea, estatal i autonómica elaborada amb caràcter general, com l’específica realitzada per l’Administració educativa.

 

**Article 91. Salut i seguretat als centres educatius**

1. Queden prohibides totes aquelles activitats que perjudiquen la salut pública i, en particular, la publicitat, l’expedició i el consum de tabac i begudes alcohóliques, així com la col·locació de màquines expenedores d’aliments que no oferisquen productes saludables. Així mateix, la pràctica d’activitats fisicoesportives als centres educatius es realitzarà d’acord amb les condicions de seguretat establertes en la normativa vigent.

2. A més, pel que fa al foment d’una alimentació saludable i sostenible en els centres educatius, s’estarà al que dispose la normativa desplegada per les conselleries competents en matèria d’educació i en matèria de sanitat.

3. Els centres compliran la normativa d’aplicació en matèria de seguretat i salut per a tots els empleats públics, docents i no docents, adscrits al centre.

 

**Article 92. Mesures d****’emerg****ència i pla d****’autoprotecci****ó del centre**

1. Els centres establiran mesures d’emergència i, si escau, un pla d’autoprotecció, d’acord amb el que s’establisca en la normativa sobre la matèria, la implantació de la qual és responsabilitat de l’equip directiu. En aquest es detallaran els mecanismes i els mitjans disponibles per a fer front a qualsevol incidència que afecte la seguretat de les instal·lacions del recinte escolar o de les persones que l’utilitzen.

2. Per a la seua possible divulgació entre les forces i els cossos de protecció civil, així com per al seu registre i control administratiu, les mesures d’emergència i, si escau, el pla d’autoprotecció del centre s’haurà d’allotjar en l’aplicació informàtica que es determine a aquest efecte per a aquest procés.

3. Les mesures d’emergència i el pla d’autoprotecció contindran un pla d’emergència, així com els diferents procediments de control d’accés de persones alienes al centre educatiu, d’eixides justificades de l’alumnat durant el període lectiu i d’actuació davant d’un accident o incident escolar.

4. El pla d’emergència haurà de recollir els passos que cal seguir des que es produeix una situació d’emergència fins que les persones que es troben en un centre escolar estiguen protegides. Totes les persones que formen la comunitat educativa han de conéixer el contingut d’aquest pla i els mecanismes per a posar-lo en marxa. Aquest pla ha de preveure la realització de simulacres, almenys un en cada curs escolar amb resultat positiu, per a garantir que hi ha un procediment ordenat amb el qual fer front a aquest tipus de situacions.

5. Quan les autoritats competents en matèria de seguretat i emergències decreten la suspensió de les activitats escolars, complementàries i extraescolars per declaració d’emergència per fenomen meteorológic advers o per qualsevol altra incidència ocorreguda en l’exterior al centre educatiu, s’hauran d’aplicar els procediments d’actuació i l’organització de l’activitat escolar establits davant de riscos d’aquesta naturalesa referits en el pla d’emergència, de manera que es permeta la salvaguarda de les persones i els béns, ateses les condicions concretes de persones, lloc i temps, i tenint en compte les instruccions que es dicten a aquest efecte.

6. En el cas que la incidència que dona origen a una situació d’emergència no puga ser controlada pels mitjans propis, es procedirà a avisar immediatament el Centre Coordinador de Seguretat i Emergències (112) i es posarà en marxa la situació preventiva (evacuació o confinament) que corresponga. De manera immediata, es comunicarà també dita incidència a la direcció territorial d’educació corresponent.

7. En cas de robatoris, furts o destrosses a l’interior del recinte escolar, es posarà la denúncia corresponent i, si és el cas, es donarà part a l’entitat asseguradora i s’enviaran cópies d’ambdues a la direcció territorial d’educació corresponent i a la direcció general competent en matèria de centres docents.

8. En finalitzar la jornada escolar, el centre adoptarà les mesures que estime necessàries per a evitar possibles pèrdues o consums innecessaris de diferents subministraments, com aigua, electricitat o gas.

9. Les mesures d’emergència i, si escau, el pla d’autoprotecció, hauran de preveure els procediments d’actuació necessaris per a l’alumnat amb necessitats específiques de suport educatiu i, especialment, per a l’alumnat amb discapacitat o trastorns generalitzats del desenvolupament.

 

**Article 93. Assistència sanitària a l****’alumnat**

1. Els centres docents, en totes les qüestions relacionades amb l’atenció sanitària a l’alumnat, atendran alló que estableix la normativa general sobre protecció integral de la infància i sobre salut escolar desplegada per les conselleries competents en aquestes matèries i en les instruccions i orientacions d’atenció sanitària específica en centres educatius desplegades conjuntament per les conselleries competents en educació i sanitat.

2. En relació amb el procediment per a facilitar l’atenció sanitària de l’alumnat en situacions d’urgència previsible i no previsible i l’administració de medicaments al centre escolar, s’actuarà amb la deguda diligència i s’estarà al que es disposa en els protocols d’actuació corresponents que elaboren conjuntament les conselleries competents en educació i sanitat.

3. Amb caràcter general, en el moment de formalitzar la matrícula al centre, se sol·licitarà una fotocópia de la cartilla de la Seguretat Social o de l’entitat asseguradora, pública o privada, que cobrisca l’atenció mèdica i hospitalària de l’alumnat, així com els informes mèdics necessaris, especialment si la persona que es matricula pateix una malaltia o condició que puga provocar, durant el temps de permanència al centre, l’aparició d’episodis o crisis davant dels quals és imprescindible i vital l’administració d’algun medicament, a més de la resta de la documentació prevista en la normativa d’admissió.

4. A més del que es preveu en els apartats anteriors, seran aplicables les orientacions i les pautes fixades en els protocols que, amb assessorament especialitzat previ, establisca l’órgan superior que corresponga de la conselleria competent en matèria d’educació.

 

**Article 94. Prevenció de riscos laborals**

Per a col·laborar en l’acompliment de les funcions de l’activitat preventiva de nivell bàsic previstes en la normativa vigent, la direcció dels centres educatius podrà nomenar una persona coordinadora de prevenció de riscos laborals entre el personal docent triat pel claustre, preferentment amb destinació definitiva.

 

**Índex** **?**

 

CAPÍTOL III  
 La programació general anual

 

**Article 95. Normes generals**

1. La programació general anual és l’instrument bàsic que recull la planificació, l’organització i el funcionament del centre, com a concreció anual dels diferents aspectes que es recullen en el projecte educatiu del centre. L’elaboració d’aquest document s’ha d’adequar a les exigències de rigor, senzillesa i utilitat.

2. Els instituts d’Educació Secundària elaboraran al principi de cada curs acadèmic una programació general anual (PGA).

3. La PGA estarà constituïda pel conjunt d’actuacions derivades de les decisions adoptades en el projecte educatiu elaborat al centre i la concreció del currículum. Recollirà tots els aspectes relatius a l’organització i el funcionament del centre, inclosos els projectes, el currículum, les normes i els plans d’actuació acordats i aprovats.

4. La PGA facilitarà el desenvolupament coordinat de totes les activitats educatives, el correcte exercici de les competències dels diferents órgans de govern i de coordinació docent i la participació de tots els sectors de la comunitat escolar sobre la base dels principis de coeducació.

 

**Article 96. Elaboració, aprovació i seguiment de la PGA**

1. L’equip directiu coordinarà l’elaboració de la PGA del centre i es responsabilitzarà de redactar-la, d’acord amb les propostes efectuades pel consell escolar i el claustre de professorat, i estudiarà les propostes formulades per les associacions de mares i pares i d’alumnes.

2. La PGA serà aprovada d’acord amb el que s’estableix en la normativa bàsica vigent, tenint en compte l’informe previ del consell escolar i del claustre, i podrà ser modificada al llarg del curs escolar d’acord amb el procediment que determine l’Administració educativa.

3. La PGA serà de compliment obligat per a tots els membres de la comunitat escolar.

4. En finalitzar les activitats escolars del curs acadèmic, el consell escolar, el claustre i l’equip directiu avaluaran el grau de compliment de la PGA i els resultats de l’avaluació i promoció de l’alumnat. A aquest efecte, l’equip directiu elaborarà una proposta de memória per al coneixement, anàlisi i valoració del claustre i del consell escolar, incloent-hi propostes de millora per al curs següent. Aquestes propostes de millora seran tingudes en compte per la direcció del centre en l’elaboració de la PGA i del pla d’actuació per a la millora del curs escolar següent.

5. El contingut de la memória serà establert per la conselleria competent en matèria d’educació.

6. La memória final serà aprovada pel claustre i pel consell escolar del centre i es posarà a disposició de l’Administració educativa i de la comunitat educativa del centre.

 

**Article 97. Contingut de la PGA**

1. Els seus continguts s’adequaran al que s’estableix en la normativa bàsica, en aquest decret i en les disposicions vigents que establisquen la inclusió de determinats aspectes com a part del contingut de la PGA.

2. La PGA inclourà, almenys, els aspectes següents:

a) Informació de caràcter administratiu, a través de l’aplicació que determine la conselleria competent en matèria d’educació.

b) Pla d’actuació per a la millora.

 

**Article 98. Pla d****’actuaci****ó per a la millora**

1. El pla d’actuació per a la millora (PAM), considerat com la part pedagógica de la PGA, és el document en el qual es concreta la intervenció educativa que es durà a terme al centre educatiu i al seu entorn, durant un curs escolar.

2. El PAM té les finalitats següents: incrementar el percentatge d’alumnes que aconsegueix els objectius i les competències educatives corresponents, reduir l’absentisme escolar, millorar la competència emocional i les habilitats d’interacció social de l’alumnat per a aconseguir una integració socioeducativa més elevada i desenvolupar accions per a previndre i compensar les desigualtats en educació des d’una perspectiva inclusiva.

3. El PAM haurà de contindre, almenys, els elements següents:

a) Descripció de les intervencions educatives que es desenvoluparan per a atendre la diversitat de l’alumnat des d’una perspectiva inclusiva.

b) L’actualització dels diferents plans i programes desenvolupats pel centre, amb menció especial al pla d’igualtat i convivència.

c) Criteris i procediments previstos per al seguiment i l’avaluació del PAM.

 

**Índex** **?**

 

TÍTOL VI  
 Avaluació dels centres docents

 

**Article 99. Avaluació interna**

1. Sense perjudici del desenvolupament dels plans d’avaluació dels centres que duga a terme la conselleria competent en matèria d’educació, els centres educatius realitzaran una autoavaluació del mateix funcionament, dels programes i activitats que desenvolupen, dels processos d’ensenyament i aprenentatge i dels resultats acadèmics obtinguts per l’alumnat, així com de les mesures i actuacions dirigides a la prevenció de les dificultats d’aprenentatge de l’alumnat.

2. Aquesta avaluació tindrà com a referents els objectius recollits en el projecte educatiu de centre i en els diferents plans i programes que formen part d’aquest projecte, i inclourà un mesurament dels diferents indicadors establits que permeta valorar el grau del compliment d’aquests objectius, el funcionament global del centre, dels seus órgans de govern i de coordinació docent i del grau d’utilització dels diferents serveis de suport a l’educació i de les actuacions d’aquests serveis al centre.

3. La conselleria competent en matèria d’educació, a través de l’órgan directiu amb competències en avaluació, podrà establir indicadors per a afavorir el procediment d’avaluació interna dels centres.

4. El resultat d’aquest procés d’avaluació es plasmarà, en finalitzar cada curs escolar, en un informe d’autoavaluació que haurà d’aprovar el consell escolar del centre, i tindrà en compte, per a fer-ho, les aportacions que faça el claustre de professorat, i que inclourà, almenys, una valoració d’assoliments i dificultats a partir de la informació facilitada pels indicadors establerts així com propostes de millora per a incloure-les en la PGA del curs següent.

5. Per a la realització de l’informe d’autoavaluació es crearà un equip d’avaluació en el qual estiguen representats, a més de l’equip directiu, els diferents sectors de la comunitat educativa triats pel consell escolar entre els seus membres, d’acord amb el procediment que s’establisca en les normes d’organització i funcionament del centre.

 

**Article 100. Avaluació externa**

1. La conselleria competent en matèria d’educació establirà programes d’avaluació periódica dels centres, que hauran de prendre en consideració les circumstàncies en les quals es desenvolupen les activitats educatives, la dotació del personal docent i no docent del centre i els recursos materials i tècnics amb dels quals compten els centres.

2. Per a l’aplicació d’aquests programes es tindrà en compte la col·laboració dels órgans col·legiats i unipersonals de govern i els órgans de coordinació docent dels centres, així com de la inspecció d’educació.

3. L’avaluació s’efectuarà sobre els processos educatius i sobre els resultats obtinguts, tant quant a l’organització, gestió i funcionament, com al conjunt de les activitats d’ensenyament i aprenentatge.

4. L’avaluació dels centres haurà de tindre en compte les conclusions obtingudes en avaluacions anteriors, els resultats de les seues avaluacions internes, així com el context socioeconómic i els recursos de què es disposa.

5. Els resultats específics de l’avaluació realitzada seran comunicats al consell escolar i al claustre de professorat de cada centre.

6. La conselleria competent en matèria d’educació farà públiques les conclusions generals derivades dels resultats de l’avaluació dels centres, sense identificació de dades de caràcter personal ni de dades que permeten identificar els centres sotmesos a avaluació.

 

**Índex** **?**

 

DISPOSICIONS ADDICIONALS

 

**Primera. Centres docents de caràcter singular**

El que es disposa en aquest decret s’entén sense perjudici de les peculiaritats dels centres docents de caràcter singular acollits a convenis entre la conselleria competent en matèria d’educació i altres administracions públiques i institucions.

 

**Segona. Creació de residències**

La conselleria competent en matèria d’educació podrà crear residències per a atendre l’alumnat que en tinga necessitat per raó de la distància entre el seu domicili familiar i el centre docent. En qualsevol cas, el domicili de la residència es considerarà a l’efecte d’escolarització com a domicili de l’alumne o alumna.

 

**Tercera. Centres concertats**

El que es disposa en el títol VI d’aquest decret, sobre avaluació dels centres, serà aplicable als centres docents privats que tinguen subscrit un concert educatiu amb la conselleria competent en matèria d’educació.

 

**Quarta. Centres amb oferta de Formació Professional integrada**

Els centres que ofereixen Formació Professional integrada es regiran, pel que fa al funcionament i l’organització d’aquesta oferta, per la norma que regule l’organització i el funcionament dels centres integrats de Formació Professional.

 

**Índex** **?**

 

DISPOSICIONS TRANSITÒRIES

 

**Primera. Centres de formació de persones adultes**

Mentre no es regule de manera específica l’organització i el funcionament dels centres de formació de persones adultes, aquest decret serà aplicable supletóriament a aquests centres.

 

**Segona. Centres integrats de Formació Professional i centres que imparteixen ensenyaments artístics**

Mentre no es regule de manera específica l’organització i el funcionament dels centres integrats de Formació Professional i dels centres que imparteixen ensenyaments artístics, aquest decret serà aplicable supletóriament a aquests centres.

 

**Tercera. Desenvolupament reglamentari**

En tot alló que s’ajuste a una regulació que es remeta a disposicions reglamentàries ulteriors, i mentre aquestes no siguen dictades, seran aplicables, en cada cas, les normes vigents, sempre que no s’oposen al que es disposa en el present decret.

 

**Índex** **?**

 

DISPOSICIÓ DEROGATÒRIA

 

**Única. Derogació normativa**

Queda derogat el Decret 234/1997, de 2 de setembre, del Govern Valencià, pel qual s’aprova el Reglament orgànic i funcional dels instituts d’Educació Secundària i aquelles disposicions de rang igual o inferior que s’oposen al que s’estableix en el present decret.

 

**Índex** **?**

 

DISPOSICIONS FINALS

 

**Primera. Seccions d****’instituts d****’Educaci****ó Secund****ària**

1. La conselleria competent en matèria d’educació podrà crear i suprimir seccions d’instituts d’Educació Secundària a les localitats que, per necessitats derivades de la planificació educativa, siga aconsellable, amb l’informe previ del consell escolar municipal o, si no n’hi ha, l’ajuntament on estiga radicat. Aquestes seccions dependran d’un institut d’Educació Secundària.

2. L’estructura d’organització i gestió i els órgans de govern i de coordinació de les seccions, així com les seues característiques, seran les establertes per la conselleria competent en matèria d’educació.

3. Quan en una mateixa localitat hi haja dues o més seccions, se’ls podrà assignar una denominació específica.

 

**Segona. Referències al Decret 234/1997 en normes anteriors**

Sempre que no s’oposen al que es disposa en aquest decret, les referències al Decret 234/1997, fetes en normes de rang inferior o igual a aquest decret, es consideraran referides a aquest decret.

 

**Tercera. Desplegament normatiu**

Es faculta la persona titular de la conselleria competent en matèria d’educació per al desenvolupament del que disposa aquest decret.

 

**Quarta. Entrada en vigor**

Aquest decret entrarà en vigor el dia 1 de setembre de 2020.

 

**Índex** **?**

 

València, 29 de novembre de 2019

 

El president de la Generalitat,

XIMO PUIG I FERRER

 

El conseller d’Educació, Cultura i Esport,

VICENT MARZÀ I IBÁÑEZ 

 

 

 

 

---

****[1]****  El Capítol V, “El departament d’orientació acadèmica i professional”, es deroga per la disposició derogatória única del [**Decret 72/2021, de 21 de maig, del Consell**](https://dogv.gva.es/va/eli/es-vc/d/2021/05/21/72/), d'organització de l'orientació educativa i professional en el sistema educatiu valencià. (DOGV núm. 9099 de 03.06.2021) Ref. Base de dades 005413/2021.


Còpia Permalink ELI